
MODE EN 


INFLASIE 





Die mode en inflasie bly bykans onafgebroke 
in die kalklig. Soos twee karperde loop hulle kop 
aan kop. Met albei moet eenvoudig net deur almal 
rekening gehou word. 


Die goeie punte van die mode 

Die mode het sy goeie punte. Was dit nie vir 
die mode nie, dan het ons dalk nog almal klapbroeke 
of kniebroeke gedra en Sondae in ons warm klimaat, 
ja selfs in Messina en Komatipoort, met ons lang, 
warm en deftige manelle in dis kerkgeboue gesit en 
ons vroue met hulle lang rokke en hoë halse en lang 
moue, al gaap die kraaie ook. 


Die anderkant van die saak 


Maar dit is een kant van die saak. Die ander 
kant is, dat die mode 'n dwingeland en uitbuiter soos 
weinige ander van dié soort geword het. Tot so 'n 
mate domineer die mode, dat alle mense MOET 
meedoen of hulle wil of nie. Ja, die dwinglandy van 
die mode strek so ver dat daar selfs in ons taal 'n 
gesegde dienaangaande ontstaan het, naamlik ,,lie- 
wer dood as uit die mode”. 


Modemisbruik 


Nou maak die mode misbruik van sy vat op die 
mensdom en die misbruik lei tot uitbuiting van die 
kooppubliek. Om in die mode te wees en nie agter 
jou tyd te raak nie moet jy koop en aanhou koop om 
by te bly. Jou klere en skoene is nog in 'n puik toe- 
stand, dan moet jy alweer koop anders is jy uit die 
mode. Die rokke was kort, selfs te kort maar tog nie 
goedkoper nie, nou moet hulle weer lank wees en 
soms selfs te lank. Die hakke van die skoene van 
die vroulike geslag van 'n tyd gelede amper so dun 
soos 'n els; nou word op die skoenmark die groot, 
lomp en lelike kurkskoene gesien. Die eerste se 
hakke was te dun en sleg vir die enkels: die tweede 
loop blykbaar nie maklik nie. Die mans se modes 
begin almeer die voortdurende veranderinge van die 
vrouemodes te volg want ook die manlike geslag het 
steeds meer en meer modebewus geword. 


Inflasie in die wiele gery 


Wanneer na die rede van al hierdie verande- 
ringe, elke soveel jaar, gevra word. is daar maar net 
een antwoord: om die publiek maar weer te laat 
koop met die resultaat: die handel baat daarby, maar 
dit ry die pogings om inflasie teen te werk in die 
wiele. Nou is dit opvallend dat die regering verskeie 
pogings aanwend om inflasie te bekamp. Daar word 
gesê: koop minder, koop net wat absoluut nood- 
saaklik is. Pryse word beheer, staatsuitgawes word 
besnoei. Lone word vasgepen. Maar die mode met 
al sy verspilling, sy oordadigheid sy te haastige ver- 
anderinge word nie aangedurf nie en so kom dit ons 
voor, deur niemand as 'n bedreiging vir die inflasie- 
bekamping gesien nie. 


Die Christen en die mode 


'n Christen is geen vyand van die mode nie, 
maar 'n teenstander van die misbruik daarvan. 
'n Christen kan met die mode saamgaan vir sover 
dit eerbaar is, maar nie verder nie. Hy moet 'n voor- 
beeld wees in skoon, netjiese kleding, in deftige 
maar stemmige uitrusting, maar nie uitspattend nie, 
nie oordadig nie, nie opspraakwekkend nie. Ook die 
kleding van 'n mens bring aan die lig wie hy eintlik 
is. Die uiterlike kleed is immers die vrug van die 
innerlike ,kleed', die gesindheid van die hart. Ook sy 
kleding moet aan sy sederlike norme onderhewig 
wees. 


Omdat die gelowige Christen 'n vrygemaakte 
mens is (Joh. 8:36; Gal. 5:1), moet hy hom deur 
geen mag tiranniek laat beheer nie, ook nie deur die 
mode nie. Hy moet daarmee rekening hou, dat die 
mode grotendeels deur mense uit 'n bepaalde 
lewenskring ontwerp word wat weinig met die 
Christendom te maak het. In plaas van met elke 
modegril mee te doen moet die gelowige Christen- 
mens ook in sy kleding n' voorbeeld stel, want ook 
in sy kleding moet hy tot eer van sy God lewe. 


Joh. Dreyer 





OORDENKING 
BARTHOLOMEUSNAG 


Lees: Psalm 56 
Teks: Psalm 36:12: 





DS. SCHALK BOTHA 


VERTROU-—VREES NIE 


En Hebr. 137 lui soos volg: Gedenk 
julle voorgangers wat die Woord van 
God aan julle verkondig het; aanskou 


“EK vertrou op God, ek vrees 
nie; wat kan 'n mens my doen?” 


In ons kerkwet kom daar onder die 
ooskrif ,,Die Fees- en Gedenkdae van 


die Kerk” die volgende bepaling voor: 

,Op die Sondag naaste aan die 24ste 
Augustus (Bartholomeusnag) word die 
geloof van die martelare uit die geskie- 
denis van die kerk ooreenkomstig 
Hebr. 13:7 herdenk.” 

die uiteinde van hulle lewenswandel en 
volg hulle geloof na.” 

Dit gaan vir die kerk daarom dat ons 
in dankbaarheid dit in gedagte sal hou 
dat daar in die verlede, in die loop van 

DO] Na volgende bladsy 


die geskiedenis van die kerk, manne en 
vroue was, wat ten spyte van die 
allermoeilikste omstandighede, die ver- 
skriklikste bedreiginge en uiteindelik 
selfs die dood, volhard het in die ge- 
loof. Aan die Woord van God het hulle 
bly vashou; ontbering en vervolging het 
hulle nie laat wankel nie. 


Sulke manne en vroue was daar baie 
in die loop van die geskiedenis van die 
kerk. Sommige se name is aan ons 
bekend, maar die meeste het onbekend 
gebly. Ons is geroep om op die uit- 
einde van hulle lewenswandel te let en 
hulle geloof na te volg. Die kerk het 
met hierdie bepaling in die kerkwet nie 
'n soort voorouerverheerliking op die 
oog nie, maar dat ons sal let op die 
voorbeeld van geloof wat hulle vir ons 
nagelaat het; dat vir hulle die geloof in 
God die allesbeslissende in hulle lewe 
was. Dat ons dan dankbaar aan Hom 
die eer sal gee in wie hulle geglo het, 
omdat dit Hy was wat dit aan hulle ge- 
gee het om te glo en te volhard in die 
geloof. Om dan ook biddend tot Hom te 
nader om self ook in die geloof so te 
volhard. 


Nou kan ons maar al die martelare in 
herinnering roep — vanaf Stéfanus, van 
wie se steniging ons in Handelinge 
lees, tot by die Franse Hugenote, aan 
wie die gebeure van die Bartholomeus- 
nag, toe duisende in een nag ter wille 
van huile geloof om die lewe gebring 
is, ons herinner. By almal vind ons die 
onwrikbare vertroue op en geloof in 
die 'God van die Bybel. Die praktiese 
situasie waarin hulle verkeer het, het 
nie hulle geloof beinvloed nie — hulle 
geloof het daarbo uitgestyg. Alles het 
hulle prysgegee eerder as om onge- 
hoorsaam aan die eise van Gods Woord 
te wees. Liewer sterf aan die hand 
van mense as om van God los te raak. 
Nie wat mense gesê of gedink of ge- 
doen het, was vir hulle die bepalende 
nie, maar wat 'God drie-enig in sy 
Woord beveel het. Hulle het met oor- 
tuiging net so bely soos die geloofsheld 
wat in Psalm 56 aan die woord is: ,,Ek 
vertrou op God, ek vrees nie; wat kan 
'n mens my doen?” 


Dit is nie woorde wat maar sommer 
ligtelik deur die digter uitgespreek is 
nie. Hy het nie hierdie woorde gebruik 
in 'n tyd toe dit baie voorspoedig met 
hom gegaan het en dit miskien as mak- 
lik beskou kon word om sulke woorde 
te gebruik nie, dat dit maklik vir hom 
was om 'n geloofsheld te wees nie. 
Inteendeel, uit die hele psalm is dit 
duidelik dat die digter in groot benoud- 
heid en angs verkeer het. Sy lewe het 
in gevaar verkeer vanweë gedugte 
vyande wat hom beveg het. Hy sê dat 
mense hom die hele dag deur vertrap 
en verdruk. Hulle maak asof hy niks 


is nie — asof hy geen reg van bestaan 
het nie — daarom trap hulle op hom en 
druk hom neer. In hoogmoed, terwyl 
hulle onder die waan verkeer dat hulle 
beter as hy is, beveg hulle hom. Dit is 
duidelik hulle bedoeling om hom te ver- 
nietig. Hulle verdraai al sy woorde. Dit 
is voorwaar 'n baie sluwe en gemene, 
maar tog juis 'n magtige en doeltref- 
fende wapen om teen iemand te ge- 
bruik — om sy woorde te verdraai. 


Dit is duidelik: alles wat hulle bedink 
het, al hulle planne wat hulle beraam 
het, was daarop gemik om hom kwaad 
aan te doen en sy saak te benadeel. 
Selfs sy lewe verkeer daagliks in ge- 
vaar en daar is ook sprake van trane 
wat sy vyande hom aangedoen het. 
Hy het 'n vlugteling en 'n swerwer ge- 
word. Miskien moes hy selfs sy aardse 
besittings alles prysgee. Nêrens was 
daar vir hom 'n veilige hawe waar hy 
rustig kon woon nie. 


Die situasie van die digter was dus 
alles behalwe aangenaam. Daar was 
genoegsame rede vir hom om vol angs 
en vrees te wees. Tog sê hy met groot 
stelligheid dat hy nie vrees nie. Hierdie 
vreeslose sekerheid spruit nie voort uit 
sy besondere dapperheid of uit sy ver- 
troue op 'besondere soort wapens 
waaroor hy beskik het nie. Inteendeel, 
as hy sy eie krag vergelyk met die oor- 
mag en geweld van sy vyande, dan 
sou hy nie anders kon as om beangsd 
te wees nie. Sy eie vaardigheid en ver- 
nuf met die wapen sou nie die getal 
van die vyand kon oortref nie. Tog 
vrees hy nie en die rede vir hierdie 
vreesloosheid lê daarin: ,,ek vertrou 
op God.” Hy verlaat hom volkome op 
God; hy soek sy redding en heil buite 
homself by God. En die God op wie 
hy hom so volkome verlaat is nie 'n 
god wat hy vir homself in sy nood- 
Situasie geskep het nie, maar die God 
om wie dit hier gaan is die God wat 
van buite hom na hom gekom en met 
hom gepraat het, wat 'n woord vir hom 
gehad het; wat Hom aan hom bekend 
gemaak het. Met hierdie lewende en 
sprekende God waag hy dit. Hy neem 
die God op sy woord, want juis uit 
daardie woord het hy die sekerheid 
wat hom met soveel stelligheid kan 
laat verklaar: ,,dit weet ek dat God aan 
my kant is.” As God, die God wie se 
woord hy het, dan nou aan sy kant is, 
as God vir hom is, wie kan dan teen 
hom wees? Daarom kan hy selfs uit- 
dagend vra: ,,wat kan vlees, wat kan 
'n mens my doen?” Met hierdie vraag 
bedoel hy nie om te sê dat hy nou 
onaanraakbaar geword het en dat 
mense hom nou glad niks sal kan aan- 
doen, hom geen kwaad sal kan aan- 
doen nie. Trouens hy weet maar al te 
goed wat die mens hom wel kan 
aandoen. Hy weet 'n mens kan hom 
vertrap en verdruk, kan sy woorde 


verdraai en van hom kwaadspreek en 
kan slegs sy lewe hom ontneem. Daar- 
toe is die mens wel in staat. Dit weet 
hy baie goed. 


Maar een ding kan 'n mens nie aan 
hom doen nie en dit is om die woord 
wat God met hom gespreek het en 
die belofte wat God aan hom gemaak 
het, ongedaan te maak. As God aan 
hom beloof het dat Hy aan sy kant sou 
wees, dan neem hy God onvoorwaar- 
delik op sy woord en hy weet God sal 
sekerlik sy 'beloftewoord hou: selfs 
sekerder as wat hy dit kan glo. Hy 
weet die (God in wie hy glo, is die 
lewende (God wat die lewe het en die 
lewe gee. Al sou God dan ook toelaat 
dat sy vyande hom alles ontneem, selfs 
dat hulle hom sou doodmaak, dan waag 
hy dit nog met God wat magtiger is 
as die dood. Laat 'n mens hom dan nou 
maar aandoen wat hy wil en wat hy 
kan. Hy sal nie vrees nie. Sy vertroue 
is op God wat aan hom die belofte 
gegee het om aan sy kant te wees. 


Die geloofsvertroue wat in die teks 
uitgedruk word, vind ons ook by el 
die martelare deur al die eeue. Deur God 
aangespreek, het hulle op sy belofte- 
woord gebou. Daarom was hulle be- 
reid om liewer alles prys te gee en 
alles te verloor as om aan sy Woord 
ontrou te wees. Dit is die voorbeeld 
van geloof wat hulle vir ons nagelaat 


het en ons word geroep om dit na te 


volg. 


Juis in die tyd en die situasie waarin 
ons nou verkeer, is dit goed dat ons 
die voorbeeld van geloof van die mar- 
telare in herinnering sal roep en daarna 
sal strewe om dit na te volg. Want 
hoewel dit so is dat ons nou nie mar- 
telare hoef te wees, wat ons geloof 
met ons bloed hoef te beseël nie, kan 
ons tog nie ontken dat ons ons ernstig 
bedreig weet nie. Ons is ons elke dag 
bewus van talle vyande rondom ons. 
Afgesien van ons eie sonde en on- 
geregtighede, van ons kleingeloof en 
ongeloof, waarteen ons daagliks moet 
stry, is daar ook 'n magdom van vyande 
wat van buite op ons aanstorm. Het 
ons dan nie ook die ervaring dat ons 
woorde, die woorde van ons kerk en 
ons volk deur vyande wat ons kwaad- 
gesind is, verdraai en vermink word 
nie? Dit is 'n aanvalsmetode teen ons 
wat al jare aan die gang is en steeds 
feller word. Ons is ons bewus dat ons 
vyande wat op ons lewe |ê en loer, 
naby gekom 'het en gedug is. Kommer, 
vrees en angs kan ons daarom maklik 
oorval. 


Tog hoef ons nie angsvallig en vrees- 
agtig te wees nie. Die God van wie 


OD] Blaai om 

VERTROU — VREES NIE 


Van vorige bladsy 

lie digter in Psalm 56 praat, het ons 
tog ook mos aangespreek en ons tog 
ook tot die geloof geroep? Sy Woord 
het ook vir ons geklink en sy Woord 
het ook vlees geword en onder ons 
gewoon. In Jesus Christus het die le- 
wende God ons ook helder en duidelik 
aangespreek en bewys dat hy aan ons 
kant is. Die krip van Betlehem en die 
kruis. van Golgota is die bewys dat 
God aan ons kant is, selfs al was ons 
ook teen Hom. In die lewe van Jesus 
Christus, die Seun van God, was alles 
en almal teen Hom. Anders as die voëls 
van die hemel wat neste het en die 
jakkalse wat gate het, het Hy in hier- 
die wêreld geen steen gehad waar Hy 
sy hoof kon neerlê nie. Hy was 'n ver- 
worpe swerweling. Satan was teen 
Hom, die wêreld was teen Hom, die 
mense was teen Hom. ,,Kruisig, kruisig 
Hom” was die kreet. Nie eens sy dis- 
Sipels, sy uitverkore werktuie het aan 
Hom getrou gebly nie. Hulle het Hom 
verraai en verloën. Selfs die allerver- 
skriklikste het gebeur dat dit aan die 
kruis geskyn het of ook God teen Hom 
was en Hy moes uitroep: ,My God, my 
God, waarom het U My verlaat?” Hy 
het alles en almal teen Hom gehad om- 
dat Hy in ons plek kom staan het. Hy 
het gedoen wat nodig was om alles 
tussen ons en God in orde te bring. 
Hy het aan ons getoon dat Gods liefde 
aan ons kant is. Van daardie liefde sal 







SUID-AFRIKAANSE 
ORRELBOUERS 


(EDMS.) BPK. 


niks ons kan skei nie. (Romeine 
8:31-39.) 

Juis daarom kon die martelare in die 
loop van die geskiedenis van die kerk 
en daarom kan ook u en ek nou nog 
saam met die digter van ouds bely: 
,ek vertrou op God, ek vrees nie; wat 
kan 'n mens my doen?” Nie dat ons 
nou daarmee God wil of kan opeis as 
ons nasionale God wat ons moet help 
teen ons vyande nie. Ook nie dat ons 
daarmee wil voorgee dat ons so held- 
haftig en dapper en voortreflik is, dat 
ons beter as ander is nie. Die belydenis 
maak ons ook nie onaantasbaar of on- 
oorwinlik in die sin dat ons vyande ons 
nie ernstige skade kan berokken of 
ons selfs dood nie. Maar met hierdie 
woorde mag ons saam met die digter 
die wonder bely wat ook vir ons waar 
is dat die lewende God ons ook aan- 
gespreek het, ons ook tot die geloof 
in Hom geroep het en dat ons Hom op 
sy Woord kan neem en dit met Hom 
wil waag. 

Met hierdie woorde mag ons dan 
bely dat ons in hierdie wêreld liewer 
alles sal ontbeer, liewer alles sal ver- 
loor, ja selfs ons lewe, eerder as om 
aan die Woord van die lewende God 
ongehoorsaam te wees en van Hom 
losgemaak te wees; eerder die marte- 
laarskap as om ons geloof in God prys 
te gee. Want juis in die geloof weet 
ons en het ons ook die sekerheid dat 
God aan ons kant is. 

Laat mense dan nou maar aan ons 
doen wat hulle wil en wat hulle kan — 

in Suid-Afrika wat u kerk eer 
aandoen. 


Gebou 


Van die beroemde fabriek, Petit en Frit- 
sen, Holland. 


Vir Kerktorings, 


LUIDSPREKERSTELSELS: 


Gehoortoestelle vir hardhorendes, kerk- 
meubels, en aanverwante dienste. 


POSBUS 200 — PRETORIASTRAAT 157 — SILVERTON 
TELEGRAMME: ,,DIAPASON” 
TEL: 86-4844/5/6 — 86-4305 
Kaapstad 77-8687 — Bloemfontein 7-4969 
Durban 72-3955 — Potchefstroom 7381 
Johannesburg 830-5108 


wat kan hulle per slot van rekening aan 
ons doen? Al sou hulle ons ook vervolg 
en vertrap, al sou hulle ons ook uit- 
eindelik aan 'n kruis gaan spyker en 
ons om die lewe bring; van Gods liefde, 
soos in Jesus Christus geopenbaar, kan 
hulle ons nooit skei nie. Dit is die be- 
langrike en die bepalende vir ons, want 
daarin lê vir ons die lewe opgesluit. 
Liewer almal en alles teen ons maar 
God vir ons; as die wêreld vir ons en 
God teen ons. 

Die martelare het vir ons hulle voor- 
beeld van geloof nagelaat. Terwyl die 
klippe op hulle neergekom het, of ter- 
wyl die wilde diere hulle verskeur het, 
of terwyl die brandstapel hulle verteer 
het, of terwyl die swaard hulle deur- 
boor het, het hulle nog hulle vertroue 
gestel op en hulle geloof bely in die 
God wie se bevrydende en verlossende 
Woord hulle kon hoor. Waar ons hulle 
geloof herdenk, wil ons God dank dat 
Hy sulke voorgangers gegee het wat 
deur hulle onwrikbare geloofsvertroue 
daardie selfde Woord suiwer en on- 
verkort aan ons deurgegee het. Ons 
dank God vir die voorbeeld wat ons 
kan navolg. 

Maar bewus van ons eie tekort- 
kominge, ons twyfel en vreesagtigheid 
in die aangesig van gevaar, dring dit 
ons ook daartoe om in die gebed by 
God te pleit dat Hyself ons sal bly 
vashou, sodat ons in Hom sal kan bly 
glo en bely: ,,Ons vertrou op God, ons 
vrees nie.” 

Amen. 


PYPORRELS: 







LUIKLOKKE: 








UURWERKE: 
Stadsale, Skole, ens. 














DIE BARTHOLOMEUSNAG 





23—24 AUGUSTUS 1572 





Tussen 2h00 en 3hO0 in die nag van 
Saterdag 23 op Sondag 24 Augustus 
1572 lui die klok van die kerk van 
St. (Germain VAuxerrois oorkant die 
Louvre in Parys. Die bloedbad van die 
Bartholomeusnag het met hierdie teken 
begin en daarmee die vierde godsdiens- 
oorlog in Frankryk. Die eerste slagoffer 
was Gaspard II de Coligny, admiraal 
van Frankryk en militêre leier van die 
Hugenote. In hierdie nag en die daar- 
opvolgende dae is tussen 30000 en 
35 000 protestante vermoor. Vir die 
protestante van Frankryk was dit 'n 
swaar slag, vir pous Gregorius XIII 'n 
aanleiding tot groot feesviering. 


DS. J. J. STEENKAMP 


In hierdie tyd het die koningshuis 
Valois in Frankryk regeer. Daar was 
egter een groot probleem naamlik dat 
die twee seuns van Hendrik II, wat hom 
sedert sy dood in 1559 respektiewelik 
in 1559 en 1560 opgevolg het, beide 
minderjarig was. Die eerste opvolger, 
Frans || was in 1559 maar 15 jaar oud. 
Skaars twee jaar na sy troonbestyging 
is hy oorlede en word in 1560 deur sy 
jonger broer Karel IX opgevolg wat toe 
maar nege jaar oud was. Ten tyde van 
die Bartholomeusnag was Karel IX dus 
maar 22 jaar oud. 

Die minderjarigheid van Frans en 
Karel, asook die feit dat Karel nie juis 
'n sterk figuur was nie, het daarvoor 
gesorg dat die Franse kroon in 'n baie 
swak posisie verkeer het in 'n tyd 
waarin groot staatsmanskap dringend 
nodig was. Verskeie persone en groepe 
het probeer om mag oor die kinder- 
konings uit te oefen, telkens ter wille 
van eie belange. 

Hendrik II is oorlede aan beserings 
wat hy opgedoen het tydens 'n toer- 
nooi nadat vrede met Spanje gesluit is 
(vrede van Cateau-Cambrésis van 3 
April 1559). Om dié vrede te beklink, 
word twee huwelik bevestig, naamlik 
die van Elizabeth, dogter van Hendrik 
met Philips li van Spanje en dié van 
Marguerite, Hendrik II se suster met 
Emmanuel Philibert van Savoye. Voor- 
dat Hendrik egter op 10 Julie sterf, 
skryf hy 'n brief aan Philips II, wat nou 
sy skoonseun is, waarin hy hom ver- 
soek om, inge val van sy oorlye, tog 'n 
oog oor Frankryk te hou. Die brief te- 
same met Philips II se eie sorge oor 
wat in Frankryk aan't gebeur was, was 





Die drie broers Coligny-Odet, Gaspard II en Francois d'Andelot. 


die motivering vir hom om sy deel aan 
invloed oor die kinderkonings uit te 
oefen. 

Philips I was egter ook so te sê die 
instrument van die pous van Rome, om 
dié se invloed in Frankryk tot gelding 
te bring. Nadat keiser Karel V uitgetree 


het as regeerder van Duitsland en sy 
broer Ferdinand die godsdiensvrede 
van 25 September 1555 te Augsburg 
tot stand gebring het, was dit nog net 


deur Philips II, die seun van Karel V 
in Spanje wat die pous enigsins groot 
] Blaai om 


Die Hervormer, Augustus 1976, bladsy 6 


DIE 
BARTHOLOMEUSNAG 


O] Vervolg van vorige bladsy 


invloed na die weste kon uitoefen. Hy 
het sy geleentheid dus gesien in die 
feit dat die Franse kroon deur die kin- 
derkonings verswak is en Spanje as't 
ware daardeur versterk is. 

Tesame met die pous en Philips II 
het Skotland 'n derde rooms-katolieke 
mag gevorm wat by Frankryk betrokke 
was, aangesien Frans !| met Maria, die 
toekomstige koningin van die Skotte 
getroud was. Sy was 'n niggie van die 
Guise-familie, 'n invloedryke rooms- 
katolieke huis in Frankryk met voor- 
vadere in Italië. 


Die magsgebied van die rooms-kato- 
lieke was na die Nederlande uitgebrei, 
aangesien Spanje 'n besettingsmag 
onder die wrede Alva daar gehandhaaf 
het en sodoende ook vanuit die Neder- 
lande belange gehad het by politieke 
gebeure in Frankryk. Hierdie beiang is 
verhoog, deurdat die koningshuis Bour- 
bon van Frankryk besittings in Neder- 


word. Dit laat Engeland onder Elizabeth | 
as enigste effektiewe protestantse mag 
na wie die Hugenote kon opsien om 
hulp. Die Nederlandse koningshuis 
Oranje was ook protestants, maar met 
Alva as heerser in Nederland en die 
huis van Oranje in noodgedwonge self- 
opgelegde ballingskap, was uit daardie 
rigting nie veel te verwagte nie. Tog 
het Nederland 'n groot rol gespeel by 
die uiteindelike 'bloedbad van die 
Bartholomeusnag. 


Johannes Calvyn het tot by sy dood 
in 1564 vanuit Genéve in Switserland 
as geestelike vader en voorspraak vir 
die Hugenote opgetree. Na sy dood 
het die houding van die Hugenote ten 
opsigte van die godsdiensoorloë ook 
merkbaar meer 'n politieke as gods- 
dienstige kleur begin kry. Binne Frank- 
ryk was die verdeling katoliek-protes- 
tant tussen die twee koningshuise 
Valois en Bourbon, elk met 'n vooraan- 
staande familie wat hulle steun, naam- 
lik Guise en Chêtilion-Coligny. Die fa- 
milie 'Guise was verwant aan Bourbon, 
terwyl Bourbon self aan Valois ver- 
want was. Laasgenoemde verwantskap 
was daarvoor verantwoordelik dat die 





'n Voorstelling van F. du Bois van die Bartholomeusnag. By die venster word die 
lyk van Coligny uitgegooi terwyl die slagting in die strate van Parys plaasvind. 


land gehad het wat dus nou onder 
Spaanse beheer was. In teenstelling 
met die koningshuis Valois wat katoliek 
was, was die huis Bourbon, protes- 
tants. 

Vir alle praktiese doeleindes kan 
Duitsland as buitelandse mag ten op- 
sigte van die Bartholomeusnag (sowel 
protestantes as katoliek, behalwe vir 
hulle inaktiwiteit) buite rekening gelaat 


huis Bourbon aanspraak gehad het op 
die regentskap oor die kinderkonings. 
Hierdie regentskap sou uitgevoer moes 
word deur Antoine de Bourbon, die 
koning van Navarre, een van die drie 
Bourbon-broers. Antoine de Bourbon 
was die eerste prins van bloed, maar 
aangesien hy protestant was, roep die 
koningin — moeder Catherine de Me- 
dici die hulp van die katolieke Guise- 

Saspard 1 de Coligny, admiraal van 
Frankryk en militêre leier van die 
Hugenote. 


familie in by die regentskap. Dit het die 
stryd tussen die Bourbons en die 
Guises laat opvlam en aangesien die 
Guises verbete katolieke was wat die 
protestante-vervolging, wat reeds deur 
Frans | begin is, in alle erns laat voort- 
gaan het, was uiteindelike konflik on- 
vermydelik. 


Burgeroorlog was aan die kom in 
Frankryk en dit was net wat Philips !I 
wou gehad het. Dit was op sy aandrang 
dat Catherine de Medici die hulp van 
die Guises ingeroep het. Hy sou haar 
ook alle bystand verleen by die uit- 
roeiing van die protestante, want soos 
reeds vermeld, was hy bevrees dat 
Navarre sy besittings in Nederland as- 
ook Suid-Frankryk sou wou herower. 
Dit sou vir Spanje opnuut oorlog met 
Frankryk beteken; iets waarin hy nie 
belanggestel het nie, oftewel gevrees 
het. Daarom het hy die swakheid van 
die Franse kroon uitgebuit en tesame 
met 'Guises gesorg vir burgeroorlog in 
Frankryk. 


Catherine de Medici was aan die 
anderkant nie geneë om Philips II te 
veel invloed in Frankryk toe te laat nie, 
aangesien dit die onafhanklikheid van 
die kroon te veel sou bedreig. Daarom 
het sy op handige en slinkse manier die 
katolieke en protestante teen mekaar 
afgespeel, deur vervolging wel toe te 
laat, maar ook telkens weer op alierlei 
wyse die Hugenote van algehele ver- 


] Na volgende bladsy 








Johannes Calvyn die hervormer van 
Genéve en geestelike vader van die 
Hugenote. 


nietiging te bewaar. Sy was eintlik in 
'n moeilike posisie. Self 'n katoliek, 
was Sy teen die protestante gekant, 
maar aangesien die Guises as't ware 
agente van Rome en bondgenote van 
Spanje was, sou te swaar steun op 
hulle die onafhanklikheid van die Franse 
kroon in die gedrang bring. Daarom was 
die voortdurende teenwoordigheid van 
die Hugenote vir haar 'n noodsaaklike 
euwel. Om haar doel te bereik maak 
sy gebruik van die gematigde kanse- 
lier, Michel de VHêpital. 


Die posisie van die protestante was 
enigsins onbenydenswaardig. Reeds 
sedert die dae van Frans | is hulle 
voortdurende vervolg en van baie regte 
ontsê. Onder Hendrik || het die toe- 
stand versleg. Hy was nie bewus daar- 
van dat ongeveer een derde van die 
Franse geneë was tot die protestantis- 
me nie en het voortgegaan met swaar 
vervolginge. In 1557 tref hy 'n reëling 
met pous Paulus IV vir die inkwisisie 
in Frankryk en sedertdien was die 
regbank vir die protestante geen waar- 
borg van reg en geregtigheid nie. Die 
brandstapels en ander onmenslike mar- 
telmetodes was die werklikheid waar- 
mee hulle moes rekening hou. 


Ten spyte van die wrede vervol- 
ginge, het die hervormde kerk in Frank- 
ryk gegroei. Ses weke voor die dood 
van Hendrik I het die eerste sinode in 
Parys onder strenge geheimhouding 
byeengekom en 'n belydenis en kerk- 
orde vir die Franse Hervormde Kerk 
opgestel. Hiervoor het Calvyn 'n ont- 





Die gebalsemde hoof van Coligny word deur die gesante van Karel IV aan die 
voete van pous Gregorius XIII gelê. 


werp gestuur. Die Confession de Foy 
of Confessio Gallicana soos die bely- 
denis bekend staan, was die eerste 
hervormde belydenis wat voorsiening 
maak vir die regering van die kerk oor 
'n hele land. Dit het later tot grondslag 
gedien vir die Nederlandse Geloofsbe- 
lydenis (Confessio Belgica) van 1561 
wat deur Guido de Brês opgestel is, 
waardeur die verbondenheid van die 
Franse en Nederlandse protestante aan- 
gedui word. Na die dood van Hendrik II 
het die Hugenote voor die probleem te 
staan gekom, dat hulle graag lojaal 
teenoor die jeugdige koning wou bly, 


maar dat hulle vervolg is deur 'n koning 
wat inderdaad opgetree het onder re- 
gentskap van die vyandige Guises, 'n 
regentskap wat die protestantse An- 
toine de Bourbon regtens toegekom 
het. Die vraag was of hulle die ware 
regent met wapengeweld tot sy reg 
mog verhelp? Op hierdie vraag het 
hulle 'n antwoord van Calvyn verwag. 
Aangesien Calvyn van die standpunt 
uitgegaan het, dat opstand teen die 
owerheid vir 'n gelowige verbode is, 
het hy enige wapengeweld afgekeur. 


] Blaai om 

Die kerk word deur die Woord en 
Gees van God gebou en herbou. Hy het 
ook ingesien dat een druppel bloed deur 
die protestante vergote, in strome sou 
verander wat die hele Europa sou oor- 
spoel. Hy moes egter toegee dat die 
eerste prins van bloed, in sy pogings 
om sy reg tot regentskap uit te oefen, 
deur die synes bygestaan kon word. 
Trouens, om van hierdie reg gebruik 
te maak, het Calvyn vir Antoine de 
Bourbon reeds herhaaldelik aangespoor. 
Antoine was egter 'n weifelaar en nie 
'n baie standvastige leier vir die Huge- 
note nie en het maar baie halfhartig 
probeer om die regentskap te bekom 
(Calvyn meld in 'n brief dat Antoine 
teen 'n kreeftegang van vier Franse 
myle per dag beweeg het om Parys te 
bereik!) 


Nieteenstaande die afkeuring van 
Calvyn het 'n groep heethoofde probeer 
om die koning in die berugte same- 
swering van Amboise te skaak en so 
aan die mag van die Guises te ontruk. 
Deur verraad het die poging misluk en 
alhoewel dit nie die geval was nie, is 
die Hugenote voortaan as staatsvyande 
beskou. Omstreeks hierdie tyd kom die 
naam ,,Huguenots” vir die protestante 
in gebruik, aanvanklik as skeldnaam, 
later as erenaam. 


Hierna het die vervolging onder die 
Guises skerp toegeneem. Die edik van 
St. Germain (17 Januarie 1562) het aan 
die Hugenote sekere vryhede geskenk; 
hulle mag buite die stede godsdiens- 
oefeninge hou. Die bepaling van hierdie 
edik is egter deur die katolieke oortree, 
wanneer een waar hulle wou, sonder 
gevaar van geregtelike vergelding, in- 
teendeel, by klagtes teen skending van 
die edik en andere, is die 'Hugenote 
deur verkragting van die regbank in 
ongelyk gestel en verder vervolg. 


Francois de Guise en St. André het 
met 'n oom van die drie broers Coligny, 
Anne de Montmorency (wat baie sterk 
katoliek gesind was) hulleself verbind 
tot 'n triumviraat. Die triumviraat het 
die doel gehad om die protestantse 
mag in Frankryk te breek deur die leiers 
te elimineer. Dit het beteken dat die 
lede van die huise Bourbon en Chatil- 
lon-Coligny voortdurend 'in lewens- 
gevaar verkeer het. Die drie broers 
Coligny te wete Odet (kardinaal van 
Chêtillon), Gaspard II (admiraal van 
Frankryk) en Francois d'Andelot was 
die 'hoofteiken van die triumviraat. 
Sonder hulle militêre steun sou die 
huis van Bourbon baie kwesbaar wees. 
Die beleid van eliminasie sou gevolg 
word met alle middele, waarby selfs op 





'n Penning deur die pous ter viering van Bartholomeusnag geslaan. 


een stadium 50 ltalianers gehuur was 
om deur sluipmoord die nodige te doen. 
Pogings tot vergiftiging, asook sluip- 
skietery was deel van hulle strategie. 
Dikwels het die pogings misluk, maar 
dit is heel waarskynlik dat sowel Odet 
as Francois d'Andelot aan vergiftiging 
oorlede is. Afgesien van die broers 
Coligny, moes die hele huis Bourbon 
ook uitgeroei word, wat op daardie 
stadium bestaan het uit Antoine '(ko- 
ning van Navarre), Charles (kardinaal 
van Bourbon) en Louis (prins van 
Condé). 

Tesame met die beleid van elimina- 
sie, het die katolieke onder leiding en 
aansporing van die triumviraat en reg 
sodanig verkrag dat die posisie vir die 
Hugenote onhoudbaar geword het. Op 
1 Maart 1562 oorval Francois de Guise 
met soldate 'n groep van 1200 Huge- 
note wat te Vassy in 'n erediens ver- 
gader was. Daar word 250 manne en 
vroue gedood of gewond. Hierdie en 
ander bloedbaddens was vir die Huge- 
note die teken om na die swaard te 
gryp en so begin die agt godsdiens- 
oorloë (1562-1593). Dit was eintlik een 
groot 'burgeroorlog wat deur sewe 
wapenstilstande onderbreek is. 


Met wisselende sukses vir die 


Hugenote is die eerste drie oorloë ge- 
voer tot met die vrede van St. Germain 
van 8 Augustus 1570. In hierdie tyd is 
die beleid van eliminasie van die trium- 
viraat met soveel welslae uitgevoer, dat 
slegs Coligny oorgebly het as leier van 
die Hugenote. In die eerste oorlog 
(1562-1563) sneuwel Antoine de Bour- 
bon en in die derde (1568-1570) Louis 
de '(Condé. Francois d'Andelot, die 
broer van Coligny sterf in dié oorlog 
vermoedelik aan vergiftiging. Tydens 
Francois se siekte, was Coligny self 
getref deur 'n vermoedelike vergiftiging 
en ernstig siek. 


Aan die anderkant sneuwel die laaste 
lid van die triumviraat, Montmorency, 
reeds in die tweede oorlog (1567- 
1568). Die ander twee, Francois de 
Guise en St. André het reeds in die 
eerste oorlog omgekom. Die beleid van 
die triumviraat is egter veral sedert 
1564 al meer deur die broer van Fran- 
cois de Guise, naamlik Charles de 
Guise (kardinaal van Lotharinge en 
fanatieke katoliek) uitgevoer. Hy het 
veral groot invloed uitgeoefen op die 
broer van die koning, naamlik Hendrik 
van Anjou, die latere Hendrik II wat 
na Karel IX koning geword het. 


(Word vervolg) 





115 Fantastiese, luukse 
woonwastandplase, elk- 
een met sy eie private 
badkamer, toilet en op- 
wasplek. Woonwaens is 
Ook op die terrein ta buur. 


FAFA MARINA VAKANSIE-OORD 





Vir nadere besonderhede skryf 
aan: 


Iafa Marina Agencies, 
Privaatsak, Ifafa Strand, 4185. 
Foon 20. 

INDRUKKE 


VAN DIE 


ALGEMENE KERKVERGADERING 


Onder die bekwame leiding van die 
weleerwaarde voorsitter, prof. Ober- 
holzer, het die Algemene Kerkvergade- 
ring in sy 58ste sitting ongeveer 'n dag 
voor die gestelde sluitingsdatum ver- 
daag. Met sy skerp deurdringende stem 
en as gevolg van die feit dat hy die dik 
agenda van 318 bladsye op die punte 
van sy vingers geken het, het hy die 
vergadering goed onder beheer gehad. 
En dit is 'n hele kuns om 'n vergadering 
wat uit oor die 400 afgevaardigdes be- 
staan, waarvan ongeveer die helfte 
kerkraadsvoorsitters is, onder beheer 
te hou en te lei. 


JOH. DREYER 





Die groot vergadering het die verga- 
dersaal so goed as vol beset. Dit toon 
die gesonde groei van die kerk aan en 
maak dit noodsaaklik dat aan streek 
of partikuliere of provinsiale sinodes 
met 'n algemene vergadering wat die 
ander oorspan, gedink sal moet word. 
Dit is besluit om in die reses daar 
aandag aan te gee. Die vorige eeu is 'n 
susterkerk in Suid-Afrika beskou as dié 
mees behoudende van die drie suster- 
kerke. Nou kom dit my voor sal dit van 
die Hervcrmde Kerk gesê moet word. 
Dit het ook deur enkele besluite in 
hierdie vergadering na vore gekom. 
Daar is byvoorbeeld die bespreking en 
besluit oor die verandering van die 
naam van die kerk al dan nie. Die ver- 
gadering het gestem vir die naam van 
die kerk ,,soos dit was”, die ,,ch” van 
,Nederduitsch” inkluis. Soos die ,,ch” 
in sommige historiese plekname on- 
veranderd gehou is met die verafri- 
kaansing van ons land se plekname 'n 
paar dekades gelede, soos byvoorbeeld 
Stellenbosch, so het ook die oorpronk- 
like Nederlandse naam ,,Nederduitsch” 
vir ons mense van historiese betekenis 
gebly. Daar is gesê: ,Ons skaam ons 
nie vir ons afkoms nie. Dit bly soos dit 
was.” 


'n Tweede voorbeeld vir die behou- 
dende karakter vind ons in die besluit 
om 'n wit strikkiedassie te behou as 
tipies en eie aan ons Hervormde Kerk. 


Die vergadering was ook nie daar- 
voor te vinde, dat die predikante hulle 
te veel en te aktief met die partypoli- 
tiek moet bemoei nie. Hulle moet nie 
deelneem aan die organisasie en stem- 
werwery van die politieke partye nie. 
Op die wyse word die grens gou oor- 


skry tot nadeel van die amptelike taak 
van die evangeliedienaar. 


Hierdie besluit het moontlik verband 
gehou met bewerings van kliekvorming 
op party-politieke gebied en dit het die 
voorsitter daartoe gebring om 'n sterk 
vermanende woord in die verband uit 
die stoel te spreek. 


Daar was ook minder goeie neigings 
in die vergadering te bespeur in die 
besprekings en besluite. Vir my gevoel 
was daar 'n neiging tot reglementasie, 
wat as dit te ver deurgevoer word die 
geestelike lewe in die kerk ondermyn 
en die weg vorm vir wettiese vorm 
godsdiens en burokrasie. 


Wat ook in hierdie verband opgeval 
het, was die beklemtoning van die leer 
en die katkisasie in die kerk. Ook hier 
skuil gevaar in as hierdie uit sigself 
goeie bedoeling te ver gedrywe word 
en van die Hervormde Kerk, seker son- 
der om dit juis te bedoel, 'n belydenis- 
kerk te maak in plaas van 'n belydende 
kerk wat ons tot sover nog altyd was 
en wou en wil wees. 


Dieselfde broeders wat hierdie me- 
ning voorstaan, laat ook meer klem op 
tughandhawing val, wat sekerlik nie 
onnodig is nie. 


Die vergadering het heel bedaard 
kennis geneem dat 'n dame student 
haar aangemeld het vir die studie in die 
teologie en reeds in haar tweede jaar 
B.A. is, en dat haar begeerte is om as 
predikant ewentueel toegelaat te word. 
Met die susters as diakonesse in 'n 
paar stedelike sowel as plattelandse 
gemeentes wys dit in die rigting van 
meerdere toelating van vroue tot. die 
verskillende kerklike ampte, wat sowel 
in die buiteland as in Suid-Afrika in 
sommige kerke reeds 'n voldonge feit 
is, soos onder andere in die Neder- 
landse Hervormde Kerk. Daar is vanuit 
die stoel die mededeling gedoen dat 'n 
studiekommissie oor die saak benoem 
sal word om 'n Bybelse studie in ver- 
band daarmee te maak en met die vol- 
gende vergadering te rapporteer. 





AldersontFlitton 


Chevrolet 
1300-1900 


Die ideale motor vir dames] 


Alderson--Flifton 
Telefoon: Pretoria 482611 

DIE AFRIKAANSE KERKE 


Een Afrikanervolk... drie kerke. 

Wat is dit? 

Verskeidenheid onder die volk?... 
Of geskeidenheid? 

As dit verskeidenheid was, was dit 
goed en mooi — niks om oor te be- 
kommer nie. Die Here wil immers ver- 
skeidenheid in sy skepping hê. 

Is dit egter geskeidenheid, is dit son- 
dig, verkeerd. 

Want geskeidenheid is verskeurd- 
heid van dit wat één behoort te wees. 

Die drie kerke onder die een volk is: 
verskeurdheid. 

Ons was oorspronklik een. Verskei- 
denheid is iets anders. Dit kry jy by 
die ware kerk soos hy hom onder ver- 
skillende volke openbaar (die verskei- 
denheid van die volke en nasies), waar 
die taal- en kultuuragtergrond maak dat 
dieselfde waarhede op 'n verskeiden- 
heid van maniere beleef en uitgedruk 
word. (Byvoorbeeld: Gereformeerde 
Kerk onder die Bantoes en Gereformeer- 
de Kerk onder die Afrikaners, in wat- 
ter geval daar nie enersheid mag en 
kan wees nie, al is daar eenheid). 

Maar waar die waarheid verskillend 
gesien en beleef word, daar is geskei- 
denheid. Wat bymekaar in een kraal 
hoort, moet bymekaar gebring word. 
Die vraag is net: HOE? SAMEWER- 
KING? 


Nie bekostig nie 


Veral hier in 'Natal, waar skrywer 
hiervan woon, is dit asof mens opnuut 
besef hoe dringend noodsaaklik dit is 
dat die Christen-Afrikaners moet saam- 
staan. Hier kan ons nie bekostig om 
in die aangesig van 'n liberale ,,oor- 
mag” nog onderling ook ons verskille 
op die punt te dryf nie. In die ,,meer- 
Afrikaanse” gedeeltes van ons land lyk 
dit soms asof Afrikaanse kerkmense 
nog tyd(!) en lus (12) het om onder 
mekaar en teenmekaar ook kerklik 
bietjie te stoei. Ai, die kosbare ener- 
gie... 

In elk geval, plaaslik ondervind ons 
dat die samewerking tussen ,,ons” kerk 
en die ander twee Afrikaanse kerke 
wedersyds baie mooi en gaaf is. En 
ons weet dit is op baie ander plekke 
in ons land ook so. Dit het trouens al 
tradisie geword om, op afskeids- en 
ontvangsgesellighede van predikante, 
toesprake te hou oor al die mooi same- 
werking (wat daaronder ookal verstaan 
mag word)! Daaraan wil ons niks af- 
doen nie; inteendeel, ons is dankbaar! 


NADER 


MAAR HOE? 


DS. D. POSTMA 





MAAR: Is blote ,,samewerking” ge- 
noeg? Die eis van die Skrif is, ten op- 
sigte van die kerk van Christus: Wat 
wesentlik bymekaar hoort, moet for- 
meel een word. Een kerk, rondom en 
gebou op een belydenis. Dit moet 'n 
eenheid van instituut wees, en nie net 
'n eenheid van gesindheid” nie (same- 
werking). 


Beweging nodig 

Ons moet dus nader aan mekaar be- 
weeg. Die ideaal is: ons moet weer een 
kerklike instituut word. 

Nader ja, maar hoe? 

Want eenwording mag nooit sonder 
en ten koste van die suiwere waarheid 
geskied nie. 

En is die waarheid nou by die Ge- 
reformeerde Kerk en die nie-waarheid 
of minder waarheid by die ander Afri- 
kaanse kerke? Sc 'n maklike wit/swart 
teenstelling? 

Daaroor sal diep besin moet word. 

Watter weg moet ons almal opgaan? 

Ons wil hiermee enkele gedagtes vir 
verdere besinning in die midde lê in die 
wete dat dit allermins die laaste woord 
is. 

Heel eerste word gewoonlik gestel: 
Samesprekings op hoë vlak, sinodaal, 
soos tans reeds lankal geskied. Dit is 
in orde. Daar moet immers ook leiding 
kom vir min of meer eenvormige op- 
trede om verwarring te vermy. 

Maar wat van die plaaslike gemeen- 
te? en veral: wat van die lidmaat? Daar 
is tog die KERK. Daêêr moet ons me- 
kaar vind. 

Ons besin dan nou oor die Gerefor- 
meerde Kerk en ons (lidmate se) ver- 
antwoordelikheid in hierdie hele saak. 


@ Gereformeerde lidmate moet hulle- 
self laat ken 

Onbekend maak onbemind. 

Daar was in die geskiedenis van die 
Gereformeerde Kerk nogal dikwels die 
tendens tot isolasie, veral op plaaslike 
vlak. Die neiging was miskien te veel 
om op eie kerklike erf te isoleer van 
andere, alle klem te laat val op die op- 
bou van die eie kerklike instituut deur 
suiwere Woord-, sakrament- en tugbe- 
diening. Daarby is die roeping in die 
samelewing in al sy fasette bietjie ver- 
geet. Het die Gereformeerde lidmate nie 
skaars geword by sake soos die kul- 
tuurlewe, die politiek, die ekonomie 

nie? Op F.A.K. en ander soortgelyke 

kongresse is ons mense relatief dun 

gesaai. 

@ Gereformeerde lidmate moet hulle- 
self ken 


Dit gaan nou hiér oor die Gerefor- 
meerde lidmaat en nie oor die Gerefor- 
meerde Kerk in sinodale verband nie. 

Die lidmaat moet weet waarom is hy 
of sy lidmaat juis van die Gerefor- 
meerde Kerk. Ons moet wegkom van 
die gedagte dat ons Gereformeerd is 
bloot omdat ons ouers Gereformeerd 
was of bloot omdat ons met 'n Gere- 
formeerde getrou het en ,,dit beter is 
om aan een kerk te behoort”, of om 
dat die ,,N.G.-dominee my nie reg be- 
handel het nie”. Dan sal ons ook weg- 
kom van die oppervlakkige siening dat 
die verskille tussen die Afrikaanse 
kerke onder meer daarin bestaan dat 
— ons nie kelkies gebruik nie en hulle 

wel; 

— ons nie gesange sing nie en hulle 
wel; 

— hulle predikante stories vertel in die 
preek en ons s'n nie. 

'n Basiese vereiste is dat ons moet 
wegkom van die gedagte dat hulle 
N.G. of Hervormd is en Ons Gerefor- 
meerd is. Elke vorm van kerkisme moet 
met alle mag vermy en bestry word, en 
in plaas van subjektiewe, tradisionele 
gevoelsmaatstawwe, moet slegs objek- 
tiewe Skrifmaatstawwe geld. 

Deur deeglike selfkennis in sy kerk- 
lidmaatskap moet die lidmaat dan dui- 
delik besef en veral met deurdagtheid 
beleef dat die teenstelling ,,waarheid/ 
nie-waarheid” nie bestaan in ,,Gerefor- 
meerd/N.G. of/Hervormend nie, maar 
in ,teosentries/humanisties”. (Teosen- 
tries—uit God, deur God, tot God alle 
dinge; humanisties: mens in die middel- 
punt). 

Dan word die teenstelling: 

Reformerend-Skrifgebonde enersyds 
en Liberalisties-Metodisties ens. ander- 
syds. 

En dan moet die lidmaat veral besef 
dat die teenstelling nie is: 

die teosentriese by die Gerefor- 
meerde Kerk/die humanistiese by 
die N.G. en Hervormde Kerke nie. 

Maar wel: 

die teosentriese by lidmate in die 
Gereformeerde en N.G. en Her- 
vormde Kerke/die humanistiese by 
lidmate in die Gereformeerde en 
N.G. en Hervormde Kerke. 


] Na volgende bladsy 

Want dit moet ons maar weet: |n 
die (Gereformeerde Kerk is daar ook 
(heelwat?) lidmate wat, hoewel hulle 
baie trots is op hulle ,,Gereformeerd- 
heid”, in wese 'n humanistiese, libe- 
rale of metodistiese benadering het. 
Omgekeerd is dit ook 'n feit dat daar 
in die N.G. en Hervormde Kerke 'n 
groot aantal lidmate en predikante is 
wat suiwer teosentries dink, praat en 
handel. Teen hierdie agtergrond moet 
daar onderlinge samespreking, toena- 
dering (of verwydering) en beweging 
tot eenheid kom. 

Is dit te veel gesê as ons beweer dat 
die huidige kerklike verdeling wat die 
lidmate betref nie meer 'n logiese een 
is nie? Veral omdat kerkbesef en self- 
kennis in hierdie verband in so baie 
gevalle onrusbarend verflou het, mede 
as gevolg van 'n maklike ,,oorgaan” 
van die een kerk na die ander, ,,omdat 
daar tog nie eintlik verskil is nie en 
ons tog almal dieselfde Here dien?” 


Hierdie onderskeiding tussen waar- 
heid en nie-waarheid lei tot die vol- 
gende. 


@ Gereformeerde lidmate moet die 
besit van die waarheid reg ken 


Dit is nie 'n onbekende feit nie dat 
in die geskiedenis van die kerk dik- 
wels, wanneer afstigting op goeie reg- 
matige Skriftuurlike gronde plaasgevind 
het. die afgestigte kerk homself verhef 
het tot die alleensaligmakende kerk 
wat eksklusief die waarheid besit. Daar- 
na word die oog ook toegemaak vir eie 
foute en sondes en dwalings wat kan 


ontstaan, en geen erkenning word ge- 
gee aan waarheidselemente in die kerk 
waaruit afgestig is nie. 

Dit is 'n gevaar waarteen die lidmaat 
van die Gereformeerde Kerk ernstig 
moet waak. Ons moet bereid wees om 
gedurig te reformeer na die eise van 
die Skrif. En ons moet bereid wees om 
dit te erken as die ander kerke dinge 
beter en meer Skriftuurlik doen as ons 
in sommige gevalle, en om dan ook by 
hulle met waardering oor te neem. 
(Dieselfde geld natuurlik vir die ander 
kerke ook.) 

Hierdie benadering bied 'n gesonde 
objektiewe 'basis vir samesprekings 
tussen die kerke onderling, en veral 
tussen lidmaat en lidmaat. 

Die leser moet goed begryp dat, met 
bogenoemde stellings, nie afbreuk ge- 
doen word aan die dankbaarheid teen- 
oor die Here dat Hy sy kerk op aarde, 
en ook in ons land gereformeer het deur 
gewettigde afstigting in die vorige eeu 
nie. Inteendeel: ons dank God dat Hy 
so sy hand kennelik op sy kerk hou. 
Ons pleit net op grond van die Skrif 
daarvoor dat die afgestigte kerk nooit 
Op selfsugtige en soms selfverheffende 
wyse homself isoleer, en op kritiese 
wyse, met oogklappe aan, niks raak- 
sien van die waarheid by andere nie. 


En, laat ons onthou: Die Gerefor- 
meerde Kerk is nie ,,ons” kerk nie — 
dit is en bly steeds die kerk van die 
HERE 

(Oorgeneem uit Die Kerkblad 
van die Geref. Kerk 
en enigsins verkort. Red.) 





NA MEKAAR TOE GROEI 


In Nederland is daar ʼn toenadering te bespeur tussen twee kerke wat vir byna 





'n eeu van mekaar geskei is. Dit is die Hervormde Kerk en die Gereformeerde 
,Kerken” want sedert 1885 toe laasgenoemde van eersgenoemde afgeskei het, het 
elkeen so min of meer sy eie pad geloop en fout veral van Gereformeerde kant, met 
mekaar gevind. Geleidelik het daar 'n kentering gekom veral vanaf dié tyd dat die 
Gereformeerde ,,Kerken” hulleself nie meer kon beroem as synde dié handhawers 
van Skrif en belydenis nie. 


JOH. DREYER 


Die jeug van die twee reformatoriese kerke het enige jare gelede saam 
vergader en 'n stoot gegee in die rigting van eenwording. Daarna het die sinodes 
van die twee kerke gesamentlik vergader en nou word dit weer beplan. Maar 
intussen was daar op verskillende plekke 'n merkwaardige samewerking op 
gemeentelike vlak. Daar word gesê, dat die samewerking die laaste jare ,,spontaan 
gegroei het”. As gevolg hiervan word daar hier en daar gesamentlike dienste gehou. 
In 1970 het die Hervormde sinode toestemming tot kanselruil gegee en die volgende 
jaar of wat het die Gereformeerde sinode dit ook toegestaan. 

Daar is ook gevalle waar klein Hervormde en klein Gereformeerde gemeentes 
saam 'n predikant beroep. Op ander plekke is daar 'n federasie tussen 'n Hervormde 
en 'n Gereformeerde gemeente gevorm met een gesamentlike kerkraad. In hierdie 
gemeentes doen die Hervormde ouderling ook huisbesoek by die Gereformeerde 
lidmate in sy wyk en die Gereformeerde ouderling ook by die Hervormde lidmate. 
Daar is al 20 gemeentes waar so 'n federasie gevorm is, terwyl 20 ander gemeentes 
besig is om dit te bewerkstellig, en daar is al 20 Hervormd-Gereformeerde 
gemeentes met een gesamentlike predikant. 

Met die jongste sinodesitting van die Hervormde Kerk is aan die breë modera- 
men opgedra om weë en moontlikhede te soek vir gemeenskaplike Hervormd- 
Gereformeerde kerkvisitasie op die plekke waar daar al die nodige samewerking 
bestaan. En hierdie voorstel is met algemene stemme aanvaar. 


Groeptoer 


onder leiding van 
DR. EN MEV. P. J. THEO 
KOEKEMOER 


Es 

ISRAEL 


19 DESEMBER TOT 
30 DESEMBER 1976 


Bel Potchefstroom 4966 soggens 
voor 8.30 en saans na 9-uur vir 
volle reisprogram en besonder- 
hede. 


Dis leersaam! 
Dis onvergeetlik! 
Kersfees in Bethlehem! 


Sien koraalriwwe deur glas- 
bodemboot. 

Bootvaart oor See van Gali- 
lea. 


Sien die Bybelland van noord 
tot suid, van oos tot wes. 


va EE 

SPREEK DIE PREDIKING 


Daar word dikwels beskuldigings aan 
die adres van die kerk gerig. Dié be- 
skuldigings is dat die kerk self verant- 
woordelik is vir die mense se vervreem- 
ding van die kerk en God. Daar word 
sterk op aangedring dat die kerk sy 
prediking moet verander, dan sal daar 
weer reaksie en terugkeer na die kerk 
wees. Die aandrang kom van mense 
aan die rand van die kerk, maar ook 
van die goeie lidmate van die kerk.2) 


Ons verweer teen hierdie beskuldi- 
gings is dat dit nie die mens is wat 
met woorde van menslike wysheid, die 
oortuigingswerk doen nie. Die Gees 
van God oortuig tog en bring tot ge- 
loof. 


DS. J. G. M. DREYER (JNR.) 





Die gebeure in Holland, waar die kerk 
wel verander het, is 'n verdere verweer. 
Daar het die poging tot verandering 
aanvanklik geslaag, maar nou lyk dit tog 
nie meer so nie.2) Daar is 'n geweldige 
beweging terug na die meer behou- 
dende vorm van erediens. Is hierdie 
verweer reg? Is dit wat ons lidmate 
vra? 'n Verandering in die erediens- 
vorm, of bloot 'n meer verstaanbare, 
praktiese vorm van prediking. 


Die argument dat die Gees van God 
die oortuigingswerk doen, is waar, maar 
dit word ook 'n skans waaragter ons 
skuil. Dan kan ons maar lui wees, ons 
prediking met minder moeite en toe- 
wyding verrig. Die Gees sal sorg vir 
die geloof. Daardeur verwyder ons ons 
eie verantwoordelikheid. 


God se Woord maak dit duidelik dat 
die evangelieverkondiging nie 'n saak 
van willekeur is nie, maar dat die pre- 
diker ,,die woord van waarheid reg 
moet sny” — 2 Tim. 2:15, soos elkeen 
van die hoorders dit nodig het. Die 
woord moet ook nie maar net in die 
algemeen gespreek word nie, maar dit 
moet toegepas word in die algemeen 
en in die besonders) — 1 Kor. 14:3 
en 2 Kor. 5:18-20. 


Die kerkmense vra om verandering 
omdat die prediking blote teorie ge- 
word het. Dit is dikwels niks anders as 
'n 'blote bespiegeling oor teologiese 
geskilpunte nie. Soms ook 'n relaas oor 
teologiese strominge waarmee hulle 
nooit te make kry nie. Die prediking 
leer die mens al die leerstellings van 
die geloof, maar dit bly net verstande- 


NOG TOT 
DIE LIDMATE 


like kennis. Die lidmate is soekende 
sondaars wat vra: As ek dan verlos is 
deur Christus Jesus, leer my hoe ek 
moet lewe, uit dankbaarheid vir hierdie 
verlossing. Die kerk praat ook van 
sonde — maar ek begryp nie presies 
wat is die sonde waarvoor ek moet 
weg vlug nie. 

Dikwels is die prediking niks anders 
nie, as 'n Bybelverhaal wat vertel word 
of 'n paar algemene waarhede wat 
saamgevlans word. Hierby word dan 'n 
ligte toepassing gevoeg, soos: so moet 
ons as gelowiges ook op God vertrou 
— of so moet ons as verlostes lewe. 
Die kerkganger begryp dan nog glad 
nie hoe sy lewe moet verander nie. Hy 
verlaat die kerk so verward as wat hy 
dit binnegekom het. 


Baie keer spreek die prediking van 
goeie deeglike studie en eksegese. Ons 
laat egter die prediking daarby, soms 
met 'n baie algemene toepassing soos 
— So moet ons dan die sonde vermy. 
Die kerkganger bly nog steeds in die 
duister oor sy eie lewe. 


Ons oorskat die geestelike vermoëns 
van ons lidmate want ook baie van die 
hoogs ontwikkeldes het nie die vermoë 
om te verstaan wat die verlossing in 
die praktyk beteken nie.) 


Waarom weier ons as predikante dan 
so dikwels om die mensdom wat soe- 
bat en vra, te antwoord? Uit vrees dat 
ons beskuldig sal word van metodisme 
en van gevoelsprediking? Ons skram 
weg van werkheiligheid en ons wil nie 
meedoen aan die opstel van lysies oor 
wat sonde is nie. Ons het 'n vrees ont- 
wikkel vir vroomdoenery en vroom- 
pratery. By al hierdie vrese en besware 
is ons ook soms lui om hierdie ekstra 
dinkwerk te doen en bied ons blote 
eksegese vir die mense aan, ook omdat 
ons sê ons het nie meer genoeg tyd 
vir enigiets verder nie. 


Die kerkmense is dan baie keer 
mense wat die Woord van God en die 
leer van die kerk ken. Mense wat die 
fondament het maar nie daarop voort- 
bou nie — 1 Kor. 3:10, omdat ons hom 
nie leer om dit te doen nie. 


Ons het uit vrees vir 'n bepaalde 
manier van prediking en 'n bepaalde 
lewenswyse in 'n ander gevaar vas- 
geloop. Ons wil nie vroom en onnodig 
bekrompe wees nie. Ons spot met an- 
der mense daaroor, maar ons het ons 

eie balans verloor. Ons is dikwels die 
voordrinkers, die voorvloekers, die 
mens wat uitblink in gewaagde grappe 
en onsedelike gesprekke. Die peil van 
onsedelikheid, die hoë egskeidingsyfer 
en drankmisbruik onder gelowige kerk- 
lidmate is 'n goeie bewys daarvan. 


Ons as predikante is mede-aandadig 
aan hierdie dinge. Wanneer die kerk 
praat van sonde, dink die mens net 
aan moord, diefstal en egbreuk. Hy 
weet nie van beter nie en ons skroom 
om aan hom te sê dat die gedagtes 
waarmee hy rondloop en sy gesprekke 
wat deurspek is met onsedelikheid en 
oneerlikheid 'n bewys is van Sy ver- 
keerde en sondige gedagtes. Ons ver- 
suim om hom te waarsku dat hierdie 
dinge die sondige begeerte wakker 
maak en lei tot die sonde en die dood 
— Jak. 1:14 en 15. 


Die skrywer van die Hebreërbrief 
waarsku juis teen hierdie gevaar, dat 'n 
mens die Woord hoor maar afvallig 
word, want dan is hy soos grond wat 
die reën indrink, maar in plaas van 
goeie plante en vrugte wat daaruit 
groei, groei daar dorings en distels. 
Dié mens is nie net vrugteloos nie, maar 
bring dorings voort, verkeerde en slegte 
dinge. 

Dit is mense wat die prediking van 
bekering uit dooie werke en geloof in 
God hoor en ken. Tog is daar geen 
tekens van hierdie bekering uit dooie 
werke in hulle lewe nie. Dit is uiteinde- 
lik onmoontlik om dié mense tot be- 
kering te vernuwe. (Hebr. 6:6:.) 


Hierdie afval vind plaas sê hy: om- 
dat die mense nie die geestesvermoëns 
besit om tussen goed en kwaad te 
onderskei nie. Hulle geestesvermoëns 
moet geoefen word — Hebr. 5:14, en 
om dit te kan doen ,,moet ons nie bly 
by die begin van die prediking aan- 
gaande Christus nie, maar na die vol- 
maaktheid voortgaan” — Hebr. 6:1. 


Daar moet nie net gepreek word oor 
die fondament van die geloof, nl. die 
bekering, die doop en die wederop- 
standing nie. Om hierdie geloofsagter- 
uitgang te voorkom moet die gelowige 
geleer word om te onderskei wat ver- 
keerd en wat goed is, tussen waarheid 
en dwaling — 1 Kor. 2:6, sodat die 
gelowige op hierdie fondament ook kan 
bou, kan lewe tot eer van God en ge- 
loofsvrugte kan voortbring. 


CO] Na volgende bladsy 

Dit is dan die taak van die evange- 
liedienaar om die prediking reg te sny, 
sodat dit vir elke mens in sy lewe lei- 
ding kan gee. Hy kan dit doen omdat 
hy onderlê is in die Skrifte en self 
daagliks met die lewensprobleme wor- 
stel en heeldag werk met ander mense 
en hulle worstelstryd. Hy moet deur 
sy prediking die luisteraar se geestes- 
vermoëns laat ontwikkel om te kan 
onderskei wat reg en verkeerd is. Die 
onderskeiding moet die gelowige aan- 
leer t.o.v. elke aspek van sy lewe. 

Ons moet die man leer dat sonde 
ook bestaan uit ons onvermoë en on- 
willigheid om te erken dat ons verkeerd 
was, en ons onwilligheid om ons eie 
lewe en lewenswaardes te bevraagte- 
ken. Ook ons gedagtes wat ons aan- 
vaar, is dikwels sonde. 

Ons moet die mense leer dat die 
vergewing deur Christus ons nie net 
eendag salig sal maak in die hemel nie. 
Ons kan reeds op aarde deur God se 
genade die chaos in ons huwelik weer 
herstel en weer in vrede, en sonder 
haat maar in liefde teenoor mekaar 
lewe. 

Hy moet weet dat hy ook in sy ar- 
beid, waar niemand hom sien nie, eerlik 
en hardwerkend moet wees omdat God 
dit van hom eis as gelowige. So leer 
die mens dan om op die fondament 
ook te bou. Sy lewe word die gebou 
wat daarop verrys, uit dankbaarheid vir 
sy verlossing. 

Wanneer hierdie roepstemme gehoor 
word en hierdie beskuldigings gemaak 
word, gebeur dit so maklik dat ons on- 
aangeraak bly. Is dit so omdat ons nie 
kritiek verdra nie, of omdat ons ook 
halstarrig weier om te glo dat ons ver- 
keerd is, of omdat ons glo dat ons bo 
kritiek verhewe is? 

Dit is tog die taak van die kerk om 
steeds 'n ope oog en oor te hê vir die 
nood van sy lidmate in die wêreld. Dit 
is ook ons plig om na hierdie roep- 
stemme uit die kerk te luister en 'n 
keer ook die fout by onsself te soek 
en nie by allerlei ander faktore nie. 

Dit is so dat daar baie goeie predi- 
king ook gelewer word, maar dit mag 
ons nooit die oë laat sluit vir ons eie 
tekortkominge nie. 

Dit is noodsaaklik dat ons weer op- 
nuut ons eie verantwoordelikheid gaan 
bekyk en gaan regmaak wat te kort 
skiet. God dwing ons daarheen maar 
gee ook die krag daarvoor. 

Amen. 
1) 'n Sterk aandrang dat die standaard in die 

Prediking verbeter behoort te word. — 

Dr. M. G. v.d. Westhuizen — ,,'n Studie 

oor die tweede erediens op 'n Sondag.” 
2) P. 8-10 — Dr. Okke Jager — Eigentijdse 

Verkondiging. 

3) Formulier vir die bevestiging van dienaars 

van die Woord — Paragraaf 6. 

4) Gegewens uit studente gemeentes, dat selfs 
akademici nie hierdie verband tussen die 
teologies leerstellinge en die praktyk kan 


trek nie. f 


SPANNING 
IN 


DIÉ GEMEENTE 


Wanneer besondere probleme in ge- 
meentes opduik en sensasionele ge- 
beurtenisse plaasvind soos dié wat nou 
in Bethlehem-Mêrelig plaasgevind het 
en ook al in ander gemeentes voor- 
gekom het, dan is dit altyd opspraak- 


 wekkende nuus omdat dit buitenge- 


woon en abnormaal is. Die normale 
kenmerke van die kerklike lewe is dié 
van onderlinge vrede, liefde, same- 
horigheid en verbondenheid. Wanneer 
die abnormale dan by tye aan die lig 
tree, moet dit ons nie verbaas as koe- 
rante die nuus opraap, daaroor navrae 
doen, daaromheen borduur en dit aan 
die groot klok hang nie. Gewoonlik 
word heelwat in sulke tye van Span- 
ning en emosie kwytgeraak en gerap- 
porteer wat die beeld van die kerk en 
sy predikante en lidmate skaad. In die 
reël is dit nie die koninkryk van Chris- 
tus wat daarby baat nie, maar die ryk 
van die duisternis. 


Nou kan en wil ons nie hier oor die 
meriete van die saak in dié gemeente 
uitlaat waar die ring volgens berigte die 
plaaslike leraar om bepaalde redes ge- 
skors het nie. Al inligting waaroor ons 
beskik, is dié wat in koerante meege- 
deel is en om op grond dêérvan te 
oordeel, kan alleen gevaarlik wees. Die 
volle waarheid en al die feite ken ons 
nie. Buitendien word die saak blyk- 
baar nie as afgehandel beskou nie en 
dit sal bepaald voorbarig wees om nou 
uitsprake daaroor te waag. 


Wat mens tog in die hele ongelukkige 
situasie hinder, is die feit dat daar by 


baie van ons lidmate kwelvrae oor op- 
trede van amptelike kerklike instansies 
bestaan en dat 'n mens 'n mate van 
ongunstige ingesteldheid teenoor die 
kerk by hulle opmerk. Daarby kom die 
feit dat wanneer ons persberigte lees 
en na onderhoude kyk wat met kerk- 
mense gevoer word ons maar telkens 
bewus word van 'n negatiewe en on- 
gunstige beeld wat die sekulêre wêreld 
van die kerk en sy predikante en lid- 
mate kry. Die gees en gesindheid en 
optrede wat in 'n tyd van opgewon- 
denheid en emosie geopenbaar word, 
is nie altyd dié van Christus wat ook 
by die volgelinge van Christus gesien 
moet word nie. Ootmoed, selfonder- 
soek, broederlikheid en voorbidding 
behoort die vrugte tewees wat die wê- 
reld opmerk — nie wrewel, verbit- 
tering, verwyte, en dreigemente nie. 
Alles behoort gedoen te word om 
klowe te oorbrug en vrede te herstel 
eerder as om klowe te verbreed en 
onmin te vergroot. 


Teenlaasgenoemde gevaar behoort 
élmal te waak — ook koerantrappor- 
teurs wat bely dat hulle Christene is. 
Dit is die gees en gesindheid van Chris- 
tus wat moet seëvier. Ons treur uiter- 
aard oor omstandighede in gemeentes 
van ons kerk wat soms uitloop op die 
skorsing van leraars en op spanning en 
onmIN. 


(Enigsins verkort uit 
Die Kerkbode 

se hoofartikel 
oorgeneem.) 





AANSKOULIKE PREDIKING?” 


,Onlangs het 'n predikant gedurende sy preek 'n half bottel brandewyn 
tentoongestel. As ek daaroor moet preek, wens ek om nou en hier my 


Ar 


bediening neer te lê 
Ermelo. 


aldus prof. E. $. 


Mulder met 'n kerkgeleentheid op 


Ja, wat het ons nie al alles op 'n preekstoel tevoorskyn sien kom nie? 


ʼn Visstok, ʼn lam, ʼn duif en nou 'n slang genaamd Eva (Rapport 16.5.1976). 
Nou wonder ek maar net: ,,what next”? 


H. P. Willemse 
Marikana 

Monumente vertel (13) 


Na die begrafnis van die gesneu- 
weldes by Nooitgedacht, het die kom- 
mando's wat aan die slag deelgeneem 
het, die aand van die 15de Desember 
1900 verder weswaarts vertrek. Aan die 
voet van 'n kop op die plaas Buffels- 
fontein, is die aand kamp opgeslaan. 
Op 16 Desember is hier, saam met 
vroue en kinders en bejaardes uit die 
omgewing, geloftefees gevier. 





D. J. C. VAN WYK 








Wyle ds. J. F. Naudé beskryf die fees 
in sy boek, Vechten en vluchten van 
Beyers en Kemp, volledig. Altesaam 


DIE SLAG VAN 
NOOITGEDAGRAT (2) 


sprake gehou is, verby te beweeg, en 
'n klip daar neer te sit. So kom 'n 
klipstapel, 12 vt. in omtrek, en 4 vt. 
hoog, tot stand. Dit is deur ds. Kriel 
Ebenhaezer genoem. 

Ds. Naudé skryf in sy boek soos 
volg: ,Een gebeurtenis als deze valt 
niet in ieders leven voor. Van de top 
kon men de 2 000 zien opwaarts beu- 
ren: oude vaderen met bloeiende aman- 
delkronen strompelden 'hooger en 


hooger op, zich leunende op hun on- 


misbaren wandelstaf. Aan hunne zijden 
leunende op hare krachtige jonge 
dochters of zonen, werd meer dan een 





Die monument van naderby met die klipstapel op die voorgrond. 


was ongeveer 2000 mense teenwoor- 
dig. Vroeg die oggend is 'n biduur ge- 
hou. Na ontbyt is op 'n fluitjie geblaas, 
en almal skaar hulle rondom die vier- 
kleur. Met die vlag vooraan, gevolg 
deur die offisiëre, die burgers, en dan 
die vroue en kinders, begin die optog 
teen die kop, bekend as Skimmelkop, 
uit. Halfpad lees ds. A. P. Kriel Ps. 24. 
Tweeduisend stemme sing Ps. 146. 
Bo-op die kop hou ds. Kriel 'n kort toe- 
spraak, en lees dan die gelofte van 
1838 voor. Daarna staan al die aan- 
wesiges op, en die gelofte word 'n 
tweede keer herhaal. Dan spreek ds. 
Kriel die seën uit. Hierna volg toesprake 
deur genls. De la Rey, Smuts, Beyers 
en Kemp. Dan kry al die aanwesiges 
kans om by die plek vanwaar die toe- 
oud moedertje den kop uitgedragen, 


hunne harten waren gebroken bij herin- 
neringen aan het verleden en het werke- 
likheid van het heden. Onbedwongen 
vloeiden hunne tranen, toen zij] met ons 
op de kruin gekomen, vooraan op een 
aangerolden steen of meegebrachten 
veldstoel nederzaten.” Vechten en 
vluchten ..., p. 195. 

Hierdie plek het klaarblyklik daarna 
vir 'n baie lang tyd in vergetelheid ge- 
raak. Oudl. Hendrik Hoek vertel dat 
ds. J. F. Naudé tydens die tweede wê- 
reldoorlog aan die feeskomitee van 
Maanhaarrand geskryf, en van die klip- 
stapel op Skimmelkop vertel het. So 
belangrik het wyle ds. Naudé die plek 
geag, dat hy dit as sy wens uitgespreek 
het, dat die eerste geloftefees in 'n 
toekomstige nuwe Suid-Afrikaanse re- 
publiek daar gehou moes word. 

Die monument op Skimmelkop naby 
die terrein waar die slag van Nooit- 
gedacht plaasgevind het. Dit lê tussen 
Krugersdorp-Rustenburg en die Kru- 
gersdorp-Boons pad. 


'n Paar persone, van wie oudl. Hoek 
waarskynlik die enigste oorlewende is, 


het na die klipstapel gaan soek, en dit 


gevind. In 1958 het feeskomitees uit 
die omgewing 'n monument langs die 
klipstapel gebou. Die klippe is met 
draad toegespan. Daarna is vir drie 
agtereenvolgende jare op Skimmelkop 
geloftefees gevier. Dit moes egter later 
gestaak word, weens die moeilike be- 
reikbaarheid van die terrein. 


Baie interessanthede omring hierdie 
plek en die gebeure by Nooitgedacht. 
So meld die oorlewering byvoorbeeld 
dat hierdie klipstapel die Engelse in so 
'n mate geirriteer het, dat dit bygedra 


het tot die lot van die klipstapel by 


Paardekraal, soos vroeër beskryf is. 


Die oorslewering wil ook dat die verrig- 


tinge van 16 Desember 1900 op hierdie 
plek bedoel was as hernuwing van die 
gelofte van 1838. Die inskripsie op die 
steen van die monument, beskryf dit 
trouens as sodanig. 

@ 





KRONIEK 





Die lyfblad van die Hervormde Kerk 
van die V.S.A., het onlangs 'n artikel 
gepubliseer met die opskrif wat ons 
by hierdie aflewering van die Kroniek 
gebruik. Die betrokke artikel in die 
Church 'Herald bespreek 'n saak wat 
steeds meer op die voorgrond tree en 
al wyer belangstelling ontlok. Dit han- 
del oor die wêreldwye probleem van 
armoede en ondervoeding. 


Aan die einde van 1975 het die 
V.V.O., in 'n spesiale sitting, aandag 
aan hierdie saak gegee. Die sitting is 
aan voorstelle vir 'n nuwe internasio- 
nale ekonomiese bedeling, gewy. In 
hierdie ,,nuwe bedeling” word gestreef 
na soewereine gelykheid, interafhank- 
likheid van alle volke, gemeenskaplike 
samewerking tussen alle state ongeag 
hulle ekonomiese 'bedingingskrag en 
ongeag hulle sosiale sisteme. Die doel 
hiervan is om die, steeds groter wor- 
dende, gaping tussen die ontwikkelde 
en die ontwikkelende lande te probeer 
bekamp. Verder wil hulle geleidelike, 
beplande ekonomiese groei, sosiale 
ontwikkeling en vrede en geregtigheid 
vir die huidige en toekomstige geslagte 
verseker. 


Die groot segsmanne in hierdie ver- 
gadering was die sg. groep van 77, die 
verteenwoordigers van die ,,derde wê- 
reld”. Hierdie groep is sterk gerugsteun 
deur die olie-produserende lande. Hier- 
die lande het, op tradisionele wyse, die 
Westerse wêreld skerp gekritiseer oor 
die beweerde uitbuiting oor die eeue 
van hulle lande se grondstowwe en 
goedkoop mannekrag. Daar is beweer 
dat die weste nog steeds verryk word 
ten koste van die arm lande. Hulle eis 
nou dat die rekening betaal word, nie 
alleen deur hulpverlening nie, maar ook 
deur gewysigde reëls in die interna- 
sionale handel. 'n Deel van hierdie ge- 
wysigde reëls is dat hulle die reg eis 
om alle vreemde lande se eiendomme 
in hulle eie landsarense te onteien, oor- 
drag van alle grondstowwe aan die 
plaaslike regering met verpligte oplei- 
ding van hulle eie mense deur die maat- 
skappye wat onteien is, die herstruk- 
turering van en mede-seggenskap in 
internasionale maatskappye, herstruk- 
turering van die geldstelsels, vermeer- 
dering van ontwikkelingshulp, kanselle- 
ring van alle uitstaande rekenings van 
die ontwikkelende lande. 


Die V.S.A. se verteenwoordiger by 
die geleentheid was die bekende en 
uitgesproke mnr. Moynihan. By die ge- 
leentheid was hy mak soos 'n lam en 
het die saak van die groep bepleit deur 
te vra vir samewerking en nie konfron- 
tasie nie. 


VYF MINUTE VOOR 


MIDDERNAG 


Dit lyk asof daar op talle terreine 
nuwer begrip ontstaan vir die probleme 
van die arm lande. Honger wat miljoene 
in die gesig staar en die lyding wat 
daarmee gepaard gaan, is ook seker 'n 
saak wat geen mens geheel koud kan 
laat nie al is hyself baie ver daarvan 
verwyder. Die eensydigheid waarmee 





DR. A. J. G. DREYER 





die Weste gereeld aangeval word en 
die manier waarop sekere dinge op- 
geëis word en die wêreld voorgeskryf 
word, laat 'n mens soms ernstige 
vraagtekens stel. Agter die woorde 
skuil 'n diepgaande haat teen die 
Weste, 'n verblindheid teenoor hulleself 
en die Ooste. 


Van die Westerse wêreld word ver- 
wag om, na allerlei beledigings, ewe 
gedwee in te val by die eise wat ge- 
stel word. Dat die Weste in die verlede, 
en ook nou nog, gefouteer het, sal 
seker niemand wil ontken nie. Om alles 
in 'n swak lig te stel wat die Weste 
gedoen het, is tog seker 'n teken van 
ontsaglike onkunde en vooroordeel. Om 
maar net enkele voorbeelde te noem: 
danksy die bydraes van die mediese 
wetenskap van die Weste, is die sterf- 
tesyfer onder kinders drasties verlaag: 
talle siektes. wat in die verlede epide- 
miese afmetings aangeneem het, is uit- 
geskakel. Hierdie verbeterings is soms 
onder groot teenstand ingevoer al- 
hoewel die arm en onontwikkelde volke 
self die voordeel daarvan sou pluk. Kan 
'n mens die betekenis hiervan ooit na 
waarde skat? En wat van onderwys, 
landbou- en navorsing, behuising, die 
handel en verkeersmetodes, verskil 
lende vorms van kommunikasie. 
'n Mens kan die lys bykans tot die 
oneindige uitbrei. Van al hierdie dinge 
pluk die onontwikkelende lande tot 
vandag die voordeel. Maar dit word 
gerieflikheidshalwe vergeet. Daar word 
gestreef na 'n lewenspeil wat kan kom- 
peteer met die ontwikkelde lande ter- 
wyl hulle vergeet dat dié lande self nie 
oornag daar gekom het nie maar dat dit 
die resultaat van eeue se ontwikkeling 
was. 'n Mens kruip eers voordat jy 
kan loop maar die groep van 77 wil 
hardloop voordat hulle selfs nog eers 
kan loop. 


" 


Die skielike konfrontasie met 'n 
hoogs ontwikkelde wêreld, laat allerlei 
begeertes ontstaan. Om die ideale te 
bereik, kos hardwerkendheid, selfbe- 


heersing op alle terreine, doelgerigte 
beplanning en besparing. Hierdie dinge 
het tot dusver, by die groot gros van 
die onderontwikkelde lande, ontbreek. 
Die bevolkingsontploffing is maar net 
een teken van hierdie gebrek aan self- 
beheersing. Hierdie onverantwoordelike 
toename in volksgetalle, vererger die 
probleme van armoede en ondervoe- 
ding. Moet die res van die wêreld, dit 
wil sê die Weste, die onverantwoorde- 
likheid van ander volke voortdurend as 
hulle verantwoordelikheid aanvaar? 


Die respek vir die lewe, die bereid- 
heid tot naastediens, selfs wanneer dit 
offers vra, die strewe na vrede en orde, 
is onder andere die erfenis wat die 
wêreld van die Christelik-westerse wê- 
reld ontvang het. Tog het baie van die 
lande wat hulle vryheid verkry het, 
verkies om die Christendom te verwerp 
en die lewe vir Christene moeilik te 
maak. Hulle verkies die marxistiese 
kommunisme of 'n sg. sosialisme. Die 
groot ,,bevryder” is 6f die Russiese 6f 
die Sjinese kommunisme. Intussen is 
hulle 6f onkundig 6f onwillig om die 
werklikheid van hierdie ideologie onder 
0ë te sien. Die Weste word beskuldig 
van kolonialisme en onderdrukking. 
Intussen heers in die kommunistiese 
state die grootste vorm van onderdruk- 
king. Die opstande van Pole en Hon- 
garye is bewys daarvan. Die grootste 
slawekampe, verdoesel met allerlei 
mooi name, bestaan in die lande van 
die yster- en bamboesgordyn. Die lewe 
van 'n mens is daar soveel werd as die 
van 'n vlieg. Die Russiese rewolusie 
van 1917 alleen, het die lewe van on- 
geveer 30 miljoen mense geëis. Die 
ideologie wat hom beywer vir die broe- 
derskap van die arbeiders, ken geen 
broeders nie en duld geen teenstand 
nie. 


Diegene wat roep dat dit vyf minute 
voor middernag in die wêreld is, sal 


behoorlik moet rekening hou met hulle 


eie verantwoordelikheid in hierdie toe- 
drag van sake. Alleen wanneer daar 'n 
wedersydse erkentlikheid en openheid 
teenoor mekaar is, kan die probleme 
van ons tyd met mening aangepak en 
moontlik tot 'n redelike oplossing ge- 
bring word. Oproepe tot geweld, of dit 
in die V.V.O., in die kringe van die in- 
ternasionale terroriste berus, of deur 
enigeen in ons land gedoen word, is 
nie alleen hoogs onverantwoordelik nie 
maar breek ook die bereidheid tot ge- 
meenskaplike dienswerk af. 

1] 

UIT GEMEENTES 











VRYHEID 25 JAAR 


Op 28 Oktober 1950 het min of meer 
alle lidmate in die omstreke van Vry- 
heid en Paulpietersburg, onder voor- 
sitterskap van ds. C. L. van den Berg, 
in die Gereformeerde Kerk te Vryheid 
vergader, waar besluit is om die ge- 
meente van Vryheid af te stig van 
Glencoe. Hierdie besluit is deur die 
Ring van Volksrust, in `n vergadering 
gehou op 13 en 14 April 1951 te Stan- 
derton, goedgekeur. 


Op 28 April 1951 is 'n voorberei- 
dings- en stigtingsdiens deur die voor- 
sitter van die Ring van Volksrust, ds. J. 
P. Labuschagne van Durban, gelei. Die 
stigtingsoorkonde is in 'n gemeentever- 
gadering na die diens goedgekeur en 
onderteken. 


Na die stigting was die gemeentes 
Vryheid, Glencoe en Ladysmith in 
kombinasie met ds. P. L. van Jaarsveld 
as predikant vanaf 1954 tot 1956. Dr. A. Die kerk van Vryheid. 
J. G. Dreyer het die gemeentes New- 
castle, Vryheid en Pongola vanaf 1962 
tot 1964 bearbei as voltydse leraar. 





Ds. N. J. J. van Rensburg het die ge- 
meentes Piet Retief en Vryheid vanaf 
1964 tot 1968 en die gemeentes 
Glencoe en Vryheid vanaf 1968 tot 
1969 bearbei terwyl ds. J. H. Brandt 
die 'Glercoe-Vryheid kombinasie vanaf 
1970 tot 1973 bearbei het. 


Op 4 Augustus 1972 het die ge- 
meente van Vryheid besluit om self- 
standig te beroep en gevolglik is 'n eie 
leraar in die persoon van ds. C. J. J. 
van Rensburg en sy gesin op 3 Novem- 
ber 1973 in die gemeente verwelkom. 


Die gemeente van Vryheid het op 30 
April 1976 op 'n gesellige wyse begin 
om die stigting van die gemeente op 28 
April 1951 te herdenk. 


Na die ete het ds. P. M. Smith na- 
mens die Kommissie van die Algemene 
Kerkvergadering en ds. G. W. J. van 
der 'Merwe van Ladysmith namens die 
Ring van Pietermaritzburg gelukwen- 
sings oorgedra. Gelukwensings namens 
- i die Nederduitse 'Gereformeerde Kerk, 
EE ie EE SE AE. die (Gereformeerde Kerk, die gemeen- 

f Eg EE skap van Vryheid en die skole van 
Vryheid is deur die onderskeie verteen- 








'n Foto van die kerkraadslede van die gemeente Vryheid wat tydens die nagmaals- woordigers oorgedra. 
viering op 2 Mei 1976 teenwoordig was: Sittende (van links na regs): Ouderlinge ses. ' dié 
J. T. Venter, SS. 'G. Hearder, A. M. J. Rall, C. J. van Deventer, ds. C. J. J. van Tydens hierdie ge eentheid PA n 
Rensburg, ds. 'N. J. J. van Rensburg, ouderlinge C. J. Rademan, A. J. Stone, J. J. van die stigterslede, ouderling J. C. 
P. Theunissen en J. H. Fisher. Staande (van links na regs): Diakens A. J. Dreyer, van der Westhuizen, tans in Bloemfon- 
H. C. Bezuidenhout, M. C. J. van Schalkwyk, T. |. van 'Deventer, ouderling W. P. tein woonagtig, onder andere vertel 
Boshoff, diaken P. J. Oberholzer en P. F. Adams, ouderlinge F. P. van der Walt, hoe lidmate voor die stigting van die 
L. J. Botes, E. H. J. Fourie, diakens G. P. Botha, H. T. Esterhuizen, J. Robinson, 

W. G. A. Olivier, 'M. G. Engelbrecht en H. C. F. Nortjé. [] Na volgende bladsy 

ONDERWYSMAN 
VAN 
FORMAAT 


'Marthinus Christoffel Myburgh (in 
die wandel as ,M 'C” bekend) is op 
18 Junie 1910 in die distrik Rustenburg 
gebore. 


Sy opleiding as onderwysman het 
hy op Potchefstroom ontvang BA. 
B.Ed. en sy professionele toerusting. 

Sy loopbaan as onderwyser is in 'n 
Engelsmediumskool in Krugersdorp be- 
gin en daarna skryf sy lewe die vol- 
gende: 


1947 vise-hoof Rustenburg Hoër- 
skool 

1951 hoof Brits Hoërskool 

1961 inspekteur van onderwys 
Krugersdorp, daarna Johannes- 
burg en Pretoria. 


By sy heengaan op 12 Junie 1974 
was hy nog in die hoedanigheid in Pre- 
toria en ook voorsitter van die Beplan- 
ningsraad in die skoolraaddistrik Pre- 
toria-Oos. 


Verder was hy ook voorsitter van 
die 'Noord-Transvaalse streeksinspek- 
toraat en 'het op talle onderwyskomi- 
tees en -rade gedien. Gedurende die 
40 vrugbare jare van diens aan die 
onderwys het die Transvaalse onder- 
wysdepartement hom twee keer na die 
buiteland ter wille van die onderwys 
gestuur — Europa, Amerika en Kanada. 


Hy was vir 'n paar jaar matriekeksa- 
minator vir die vak wetenskap. 


Van sy hand het verskeie wetenskap- 
handboeke vir laer- en hoërskole ver- 
skyn afgesien van verskillende artikels 
uit sy pen. 


Afgesien van sy lewe van diens aan 
die onderwys het hy 'n lewende be- 
langstelling in die kerklike lewe gehad. 
Hy het 'n ,,steeds gevulde” plek by die 
erediens gehad en het op verskeie 
kerkrade en ander kerklike komitees 
gedien — ja ook as skriba. 


Die wat vir M.C. geken het, het ge- 
weet dat hy 'n troue vriend het maar 
dan 'n vriend wat homself en sy vriende 
aan hoë standaarde van beginsels ge- 
bind het. 


Teenoor sy huisgesin was hy 'n 
ware huispriester. 


Saam met hulle eer ons sy nagedag- 
tenis en dink ons met dankbaarheid aan 
sy vrugbare lewe. 'Met sy heengaan het 
sy lewe van diens as 'n monument bly 
staan maar ook as 'n lewende fonda- 
ment waarop met vertroue voortgebou 
kan word. 


P, M. Smith 





Wyle M. C. Myburgh. 





VRYHEID 25 JAAR 


[] Van vorige bladsy 


gemeente opgespoor en opgesoek is. 
Hierdie lidmate het toe nog onder die 
gemeente van Glencoe geresorteer. 


Die gemeentelike feesprogram is op 
1 Mei 1976 voortgesit met 'n voorbe- 
reidingsdiens gelei deur ds. P. M. 
Smith. Die nagmaalsviering is op 2 Mei 


1976 gelei deur ds. N. J. J. van Rens- 
burg, 'n oudspredikant van die ge- 
meente, en hy is bygestaan deur die 
plaaslike leraar, ds. C. J. J. van Rens- 
burg. Die dankseggingsdiens is 'n half- 
uur na die nagmaalsdiens gelei deur 
ds. C. J. J. van Rensburg. 


'n Spesialo gedenkuitgawe van die 
gemeentelikeblad is ook tydens hierdie 
geleentheid uitgegee. 


Skriba Vryheid 
CO] Blaai om 

UIT GEMEENTES 


O] Van vorige bladsy 


WONDERFONTEIN 
30 JAAR 
Voorgeskiedenis 


Net soos ons kerk in Transvaal het 
ook die gemeente van Wonderfontein 
sy wortels in Potchefstroom. In die jare 
voor 1925 het al ons lidmate van die 
teenswoordige Rooipoort gebied aan 
Potchefstroom-gemeente behoort. Met 
die gemeente van Krugersdorp is daar 
ook later reëlings getref wat sou mee- 
bring dat daar toe 'n nuwe gemeente- 
like bedeling sou kom in die opsig dat 
baie lidmate toe kerklik by Krugersdorp 
ingeskakel sou word. In 1925 is die 
gemeente van Losberg (Fochville) ge- 
stig en alhoewel die lidmate noord van 
die Gatsrand tussen Venterspost en 
Welverdiend nooit by Losberg inge- 
skakel het nie, was dit tog vir dié 
lidmate in die gebied rondom die teens- 
woordige Carletonville die naaste kerk. 
In 1939 is die gemeente Randpoort 
egter van Krugersdorp afgestig en het 
ons lidmate daar ingeskakel. 

Rondom die jaar 1940 en later het dit 
egter geblyk dat daar in die teenswoor- 
dige Bank — (Oberholzer-gebied 'n 
nuwe groeipunt sou plaasvind. Die ge- 
meentes van Randpoort en Losberg het 
gesamentlik besluit om oor te gaan tot 
die afstigting van 'n nuwe gemeente in 
hierdie toekomstige groeikompleks. 

In die jaar 1946 vind die stigting van 
die nuwe gemeente plaas, met as 
eerste kerkplek die gebied Blybank 
waar die nuwe dorp later aangelê sou 
word. 

Spoedig word ook oorgegaan tot die 
bou van 'n kerksaal. 

In 1948 word die nuwe dorp egter 
gestig wat as Carletonville bekend sou 
staan, ongeveer 8 km wes van die be- 
oogde dorpsgebied waar 'n kerksaal 
gebou is. Voorlopig word eredienste 
egter nog in Blykbank gebou. Die nuwe 
kerkgebou van die gemeente Wonder- 
fontein word in Carletonville gebou. 


Nuwe gemeente afgestig 

In 1958 het dit weer nodig geword 
vir Wonderfontein om af te stig. Daar 
vind egter nou 'n snaakse ding plaas. 
Die ,nuwe gemeente” sal in die Ober- 
holzer omgewing sy grense hê en die 
naam sal Wonderfontein bly, dit is juis 
'n deel van die ou Wonderfontein ge- 
bied. Die bestaande kerk in Carleton- 
ville sal nou bekend wees as die 
gemeente van Carletonville. 


Kerkinwyding 

Met groot geesdrif word daar weer 
beplan vir 'n kerkgebou in Oberholzer. 
Daar word egter eers 'n pastorie gebou 


wat tans nog gebruik word en in 1964 
word die nuwe kerk wat op ons voor- 
blad is, ingewy. 


Terugslae en groei 


Miskien is dit 'n verkeerdom bena- 
ming. Maar dit is wat werklik gebeur 
het. Rondom die jare 1960 het daar 
groot grondinsinkings in ons gemeente- 
like grense plaasgevind. Die gebied 
Bank/Blybank is heeltemal as onveilig 
vir bewoning beskou en al die inwoners 
is deur die Dolomietiese Waterraad 
onteien. Hierdie gebeure was vir ons 
gemeente en dorp 'n geweldige terug- 
slag. Wat lidmatetal betref, het ons 
hele gebied feitlik tot stilstand gekom. 


In die dorpsgrense van Carletonville en 
Oberholzer het egter net drie noemens- 
waardige insinkings voorgekom waar- 
van onder andere die hele Oosthuizen 
gesin wat in Blyvooruitzicht gewoon 
het, gesterf het. 

Hierdie probleme is egter hopelik iets 
van die verlede en beleef die gemeente 
van Wonderfontein tans 'n geweldige 
groei en dalk kan daar binne afsienbare 
tyd nog 'n gemeente afgestig word. 
Ons as gemeente dank die Heer van 
die kerk vir al die goeie dinge wat ons 
so mildelik en onverdiend uit sy hand 
ontvang het. 


Ds. Jan D. Maloney 
Wonderfontein 1976. 





Wyle ouderling 
P. $. Kruger 


Wyle ouderling P. $. Kriger is op 
16 Mei 1911 te Klipfontein, distrik 
Kendal gebore. 

Op 17 Maart 1934 is hy getroud met 
Sennie Nel. Uit die huwelik is drie dog- 
ters en twee seuns gebore. 

Wyle oom Piet, soos hy in die 
wandel bekend was, het op vroeë leef- 
tyd kerkraadslid geword, eers diaken 
en daarna ouderling. 

In die gemeente van Ogies het hy 
verskeie ampte beklee naamlik skriba, 
Superintendent van kategese asook lid 
van die Orde-kommissie. 

Op 25 Mei 1976 is hy oorlede en op 
Witbank begrawe, deur ds. L. J. S. 
Steenkamp. Met sy heengaan, het nie 
net sy vrou en kinders armer geword 
nie, maar ook ons kerk. 

Ons dank God vir dit wat hy vir ons 
kerk en gemeente beteken het. 


W. $S. Coetzer 
Skriba 








OGIES— 


GEMEENTE- 
KOMPLEKS 


Gedurende die naweek van 4-6 Junie 
1976, het die gemeente Ogies fees- 
gevier in die ware sin van die woord. 
Die gemeentekompleks waarna so baie 
uitgesien is, kon ingewy word. 

Vrydagaand het die verrigtinge 'n 
aanvang geneem met 'n gesellige vleis- 
braai-funksie op die kerkterrein. On- 
middellik daarna, het die gemeente in 
die gemeentekompleks 'bymekaar ge- 
kom, waar verskeie persone gelukwen- 
singe oorgebring het. Ds. L. J. $. Steen- 
kamp het die projekte wat die afgelope 
drie jaar van stapel gestuur en afge- 
handel is, treffend uitgestip, te wete: 

Die ingebruikneming van 'n orrel 
Omheining van die kerkterrein 
Gooi van betonstroke rondom die 


kerk 

Aanbring van traliewerk om die 
kerk 

Installering van kerkwapen by in- 
gang 


Modernisering van die pastorie 
Moederskamer wat binnekort aan- 
gepak en voltooi sal wees. 


Ouderling Hennie Roets, voorsitter 
van die Finansiële Kommissie, het die 
gemeentelede ingelig oor die finansiële 
aspekte rakende die gemeentekom- 
pleks. Ouderling Chris de Beer het 
namens die kerkraad sy dank oorge- 
bring. Ouderling Hennie Venter en sy 
gade, het die kerkwapen, Soos aan- 
gebring in die gemeentekompleks, 


CO] Na volgende bladsy 


VERBANDE 


DRIE TEMAS MET AGTERGROND 1 
(Vervolg) 


Voor verlede maand se onderbreking 
was ons besig om goed rond te kuier 
in die jare 1900-1907. Opset was om 
daarvandaan deur 'n terugblik juiste 
perspektief oor die. ontvouende in- 
heemse onderwysvormgewing van voor 
1900, te bevorder. Ons het toe tot by 
1907 gekom om deur die bril van 
generaal J. C. Smuts die onderwysver- 
lede van die Z.A. Republiek soos dit in 
wetgewing gestalte gevind het, te be- 
trag. Smuts was oud-hoofamptenaar 
van daardie republiek, krygsman van 
die Driejarige oorlog (1899-1902), on- 
dersteuner van die (Christelike Nasio- 
nale Onderwys vanaf 1903, 'n leier van 
die Het Volk Boere-politieke front; 
yweraar vir selfregering en die argitek 
van die onderwyswet van 1907. Hy het 
in Junie 1907 'n meesterlike ontleding 
van die riglyne van die Z.A.R. se onder- 
wys aangebied. Moontlik was sy 
onderwyswet een van sy blywendste 
openbare bydraes, indien nie die be- 
langrikste nie. Nog steeds klink die 
woorde ,,ons is 'n Christelike gemeen- 
skap en wil Christelike onderwys hê!” 
Watter rol het dié woorde nie gespeel 
met die voorontwerp van die Wet op 
die Nasionale Onderwysbeleid van 1967 
nie? Dit weet die lede van die eerste 
Nasionale Onderwysraad nog baie 
goed. Die Transvaalse Onderwyswet 
van 1907 bly 'n onderwysbaken. 


Die jaar 1900 was vir Suid-Afrika 
veel meer as die aankondiging van 'n 
eeuwisseling. In Junie 1900 is Pretoria 
deur die Britse magte ingeneem. Daar- 
mee is die aanvang van 'n blywende 
verandering vir die hele Suid-Afrika ge- 
inisieer. Ons het dit op onderwysterrein 


en PERSPEKTIEWE 


(17) Vervolgreeks 


alreeds gekenskets as die begin van 
'n skoolstryd. Daarin was die teenstel- 
ling tussen die publieke, kroonkolonie 
skole met Bybelonderrig en aan die 
anderkant private C.N.O. protesskole. 
Weer was herhaaldelik beklemtoon dat 
alhoewel die woord ,,Christelik” eerste 
verskyn het op die vaandel van die 
verset, dit wesenlik oor twee ander 
eise gegaan het. Eerstens was dit, soos 
al beskrywe, die eis om plaaslike ouer- 
en burgerlike medeseggenskap oor on- 
derwysersaanstelling en daarbenewens 
gelyke regte vir die 'Hollandse en 
Engelse tale. 


PROF. DR. C. H. RAUTENBACH 

Enersyds het die Britse Kroonkolo- 
nie-bewind die publieke skoolonderwys 
gesien as middel om Britse rykseenheid 
in Suid-Afrika te bevorder. Andersyds 
het 'n bittereinder Boere bevolkingsele- 
ment onderwys as faktor vir behoud 
van eie identiteit onder die nuwe om- 
standighede,- bejeën. Dit meer as enige 
iets anders was die kern van die skool- 
stryd 1902-1907 in Transvaal en Vry- 
staat met die Kaapkolonie as wesenlike 
belanghebbende. In die eis om ouer- 
medeseggenskap was wel 'n onmisken- 
bare bestanddeel van Bybels-Christelike 
beweegredes, waarop 'in artikel 16 
gewys was. 

Ons het ook al by die nuwe wet 
van 1907 vertoef. Daardie wet het goed 
en doeltreffend voldoen aan die eerste 
verlange van Boerekant (ouermedeseg- 
genskap) en was op die beurt 'n ves- 
ting waarvandaan die voertaal tekort- 
koming van die Wet effektief bestry 
kon word. Daardeur het dit 'n stembus- 
aangeleentheid geword. Parlementswet 
39 van 1967 het finaal die oorblywende 





OGIES 

onthul. Suster Mart Venter was verant- 
woordelik vir die ontwerp en presiese 
afwerking. Die kateder is ook deur 
ouderling Venter geskenk. Hierna is die 
gemeente op gesellige wyse deur die 
N.H.S.V. getrakteer. 


Saterdagoggend is die gemeente- 
kompleks amptelik in gebruik geneem. 
Gelukwensinge van die plaaslike 'N.G. 
gemeente is deur ds. Coetzee oorge- 
bring. Ds. H. T. van Deventer het na- 
mens die Ring van Bronkhorstspruit 


gelukwensinge oorgebring. Die basaar 
het die mooi bedrag van R-9 000,00 
opgelewer. 


Namens die kerkraad en gemeente, 
'n woord van hartlike en opregte dank 
aan ons pastorie-paar, ds. en mev. L. 
J. S. Steenkamp, vir die inspirasie, 
opofferinge en ywer asook entoesias- 
me aan die dag gelê, ter verwesenliking 
van hierdie groot ideaal. Ons vertrou 
dat hulle nog baie jare in ons gemeente 
werksaam sal wees. 

Bowenal ons dank aan Hom wat ons 
in staat gestel het om in sy wingerd te 
kan arbei. 


W. S. Coetzer 
Skriba 


voertaal oneffenhede uitgewis in alle 
publieke en staantsondersteunde blanke 
skole in alle geweste van die R.S.A. Dit 
moet ons hier beskou as 'n bekende 
hoofstuk van ons onderwysontplooiing. 


Maar die uiteensetting tot nog toe 
het ons alreeds ook gebring op die 
drumpel van 'n eienaardige polarisasie. 
Tussen die amptelike skoolordebena- 
dering van die (Gereformeerde Kerk 
enersyds en die twee susterkerke an- 
dersyds, en allengs na 1908 het 'n teen- 
oormekaarstelling 'herleef. Dit was oor 
die geskikste manier om die Christelike 
karakter van die onderwys te bevorder 
en te waarborg — nie 'n verskil oor 
doelstellings soseer as oor die doel- 
treffendste of doelaangepaste middels 
nie. Ingevou was darem ook die klem- 
verskil oor die funksie van die skool, 
die vorm van die skool se omgang met 
die Bybel, die algemeen-Christelike of 
die meer 'besondere,. konfessioneel- 
Christelike? Mettertyd 'het dit uitge- 
kristaliseer geraak tot die voorkeur vir 
algemeen-Christelike openbare onder- 
wys onder staatsbeheer met plaaslike 
ouer- en burgerlike (insluitende kerk- 
like) inspraak teenoor ouergroep be- 
heerde (Christelike skole. met deurslag- 
gewende owerheidsmedeseggenskap 
oor sekere aspekte van die skoolonder- 
wys. Baie Christene alhier en baie 
Christelike gemeenskappe elders vind 
dit 'n te fyn onderskeiding, 'n weelde 
wat in hierdie tye nie meer bekostig 
kan word nie. Maar dit bestaan hier 
en ons moet daarmee rekening hou. 
Trouens dit was ons eerste aangekon- 
digde tema. Na 'n tussentydse afwy- 
king word met daardie uiteensetting 
straks voortgegaan. 


Eers word bietjie afgewyk deur te 
noem dat vanaf 18 Mei vanjaar die 
Hervormde Algemene Kerkvergadering 
(sinode) sy 58ste driejaarlikse sitting 
gehad het. Soos verwag en op gereken 
kon word, het dié beleidbepalende ver- 
gadering weer sy verlangde tradisionele 
onderwysorde van openbare algemeen- 
Christelike skole ensovoorts, gehand- 
haaf. Dit impliseer volle steun aan die 
bestaande nasionale skoolonderwys- 
beleid (1967 se reëlings). Besorgdheid 
is wel aan die dag gelê oor die kronies 
geworde tekort aan leerkragte vir 
,skaars'” sekondêre skoolvakke (wis- 
kunde, wetenskap ensovoorts) — nou 
al vir 25 jaar aan die gang. Ook was 
daar voortgesette kommer oor die ge- 
ring aantal manspersone wat toetree 
tot die onderwysprofessie, veral ook 
weer op sekondêre vlak. Daaroor peins 

die kerk nog saam met baie ander. 
Voorasnog het geen maatreël wat dus- 
ver toegepas is, 'n beduidende uitwer- 
king op die ongunstige toedrag gehad 
nie. Stemme begin al opgaan wat vra 
of party van die goedbedoelde vertoë 
en ontledings nie juis dreig om die be- 
oogde doel te verydel deur die nodige 
aansien van die onderwysberoep verder 
in die gedrang te bring nie. Dit is egter 
'n belangrike akute aparte saak wat nie 
regstreeks deel van die onderhawige 
verhandeling uitmaak nie. 


Maar dit is nodig om daarop te wys 
dat vanjaar 1976, vir Transvaal ook 'n 
besondere eeufeesviering meebring. 
Tans is dit 'n honderd jaar dat alge- 
meen-Christelike staatsbeheerde onder- 
wys in hierdie gewes die eerste keer 
ingevolge wetlike voorsiening onder 
die administratiewe sorg van 'n vol- 
tydse regeringshoofamptenaar gestel is. 
W. van 'Gorkum is in 1876 tot ,,Super- 
intendent-generaal der Opvoeding”, 
soos die amp in die wet van Oktober 
1874 geheet het, aangestel. Die amps- 
bekleër moes destyds by wet lid van 
'n 'Protestants-Christelike kerk wees. 
So vroeg as 1867 het die eerste staats- 
president van die Z.A.R. naamlik M. W. 
Pretorius alreeds, maar sonder welslae, 
by die Volksraad op instelling van 'n 
pos van onderwyshoof, aangedring. 
Ewenwel het dit toe in 1876 gebeur. 


Ondanks twee anneksasies van die 
Z.A.R. in 1877 en 1900 respektiewelik 
is die onderwysdirekteurskap deur- 
lopend gehandhaaf en daarby deurgans 
vir administrasie van onderwys met 'n 
algemene Christelike karakter selfs van 
1900-1907. Daarom word die belangrike 
eeufees vanjaar gevier en daarom ver- 
heug die Hervormde Kerk hom saam 
met die feesvierende onderwysdeparte- 
ment van die Transvaalse Provinsiale 
Administrasie. Dié departement versorg 
meer as helfte van die blanke skool- 
kinders in die R.S.A. 


Sodanige eeufees bring pertinent by 
ons tuis hoe die tyd met die onderwys- 
administrasie aangestap het. Ons oud- 
ste onderwysdepartement in Suid- 
Afrika die Kaaplandse, dateer vanaf 
1841 onder wetlike voorsiening van 
1839. Dus was daar meer jare van on- 
derwysadministrasie en beheer deur 'n 
onderwyshoof in ons 20ste as in die 
19de eeu. Daarom word in hierdie 
uPerspektiewe'” klem geplaas op die 
ontvouing na 1900 sonder onderskat- 
ting van die invloed van die gebeurde 
voor 1900. Dit moet onthou word dat 
behoudens die jare 1862-1886 dit alge- 


meen-Christelike onderwys was, wat 
onder die hoofonderwysamptenaar van 
die staat, geval het. Genoemde afwy- 
king na onderwys sonder die Bybel in 
die skoolure was in die Kaapkolonie in 
daardie 'jare verorden (1862) soos 
voorheen gemeld. 


Die wakker Transvaalse Onderwys- 
departement het ook 'n klankfilm van 
'n halfuur in episodiese trant oor sy 
honderd jaa: onderwysadministrasie, 
laat voorberei. Die regiseur van die 
prent 'het my die eer aangedoen om 
tot deelname daaraan versoek te word. 
'n Keuse kon deur my gemaak word 
van een uit drie onderwerpe vanaf die 
oorlogsjare 1899-1902 of daarna. Eers- 
genoemde met eie kommentaar is toe 
verkies. In die toegekende anderhalf 
minuut kon maar net een episode uit 
die onderwys gedurende die oorlog 
aangesny word. Hier word bedoel 
Emily 'Hobhouse, gevierde aktiewe 
Engelse simpatiseerder met die Boere- 
saak tydens die oorlog, se betekenis- 
volle woorde betreffende onderwys. Sy 
het toe by wyse van uitsondering waar- 
dering uitgespreek teenoor haar land- 
genote van die onderwysvleuel van die 
Britse militêre bewind ,,For creating 
what has been the redeeming feature 
of camp life — the Schools”. Dit ver- 
wys na die konsentrasiekampskole as 
'n ligpunt in die oorlogsduisternis en 
ellende vir vroue en kinders. 


E. B. Sargant, 'n bekwaam Britse 
staatsamptenaar, was sedert (Oktober 
1900 onderwysdirekteur onder die mi- 
litêre bewind in Transvaal en Vrystaat. 
Hy was ook later raadgewer vir die 
Hoë Kommissaris oor onderwysaan- 
geleenthede ` vir al die kolonies, 'n 
eerste voorbode van ewentuele lands- 
wye onderwyskoërdinasie. 'Hy het van 
Britse kant kampskole georganiseer. 
Die plan het hy deur 'n besoek aan die 
krygsgevangenekamp te Groenpunt, 
Kaap, met sy aankoms (Oktober 1900) 
gevind. In daardie kamp het 'n negetal 
persone onderwys aan hulle medege- 
vangenes, veral van die ouderdoms- 
groep 15-22, gegee. Daardie onderwys 
het deur beide Hollands en Engels op 
gelyke voet geskied. Merkwaardig met 
watter sterk vroeë werklikheidsin van 
Boerekant besef is dat nuwe tye in 
aantog was, en dat deur onderwys 
daartoe voorberei moes word. 


Maar ook in die konsentrasiekamp 
self het beskikbare leerkragte van 
Boerekant alreeds vroeg in 1901 onder- 
wys hervat. So het A. H. W. Heese in 
Maart 1901 verlof gekry om in Klerks- 
dorp se kamp onderwys te behartig. 
Op die duur was 5 mans en 14 onder- 
wyseresse saam met hom werksaam. 
In 1902 het hy al 1000 kinders op die 
register gehad. Kampskool-personeel te 
Pietermaritzburg was 19 onderwy- 
seresse en 1 onderwyser uit republi- 

keinse geledere. Daar was van die 
Boerekant noodgedwonge samewerking 
in onderwysbelang. 


Kampskole onder Sargant en sy 
medewerkers het in Transvaal nader- 
hand '17 000 kinders onderrig en in die 
Vrystaat 10000, vier uit elke nege 
republikeinse kinders van skoolgaande 
ouderdom. Vanaf Januarie 1902 het in- 
gevoerde Britse leerkragte vinnig aan- 
gekom en was spoedig 300 in getal. 
Die laaste kampskool is eers teen die 
einde van 1902 gesluit. Vanaf 1903 sou 
die publieke onderwys onder die Kroon- 
kolonie-bewind se reëling (ordonansie 
van 1903) voortgesit word. Daar was 
toe 'n onderwyspersoneel van nage- 
noeg 'n duisend persone in Transvaalse 
publieke skole werksaam. 


Skrywer het in sy aandeeltjie aan die 
T.O.D. se eeufees rolprent bewus ge- 
melde onderwerp gekies met kommen- 
taar oor die episode wat genoem is. En 
dit was beslis nie omdat hy op 31 Mei 
1902 kragtens die Vredestraktaat van 
Vereeniging op teer ouderdom geannek- 
seer is nie. Maar die eeuwisseling was 
ook die aanvang van blywende ver- 
andering met insluiting van die toe- 
komstige onderwysreëling. Aanvanklik 
was dit 'n voortgesette stryd maar 
daarna gevolg deur sestig jaar van ge- 
leidelike toenemende versoening, waar- 
aan skrywer mettertyd 'n beskeie 
aandeel kon hê. Daarom was vir hom 
belangrik dat die onderwys as toe- 
komsbepalende en vormende bedry- 
wigheid van die gemeenskap selfs 
tydens die belemmerende oorlogsont- 
wrigting en smart deur pogings van 
albei taalgroepe op verskeie maniere 
tog `n soort gang 'behou het. Dit was 
ook juis Emily Hobhouse wie se aardse 
tentwoning aan die voet van die Vroue- 
monument te Bloemfontein rus, se 
siening. 

Om die onderwys in 'n geskikte 
raamwerk te plaas kan gevoeglik ver- 
wys word na die benadering van die 
bekwaam geskiedkundige C. F. J. 
Muller wat al voorheen genoem is. Hy 
het die Groot Trek as die belangrikste 
enkele verskynsel in die Suid-Afrikaan- 
se geskiedenis genoem. Daarop het hy 
verder soos volg voortgeborduur: ,Die 
latere veel betekenisvoller konsekwen- 
sies van die Groot Trek, het eers met 
die Anglo-Boere oorloë (1881 en 1899- 
1902 CR) diep in die negentiende eeu 
tot historiese bewussyn gekom. Die 
nog latere gevolge met nog aroter 
draagwydte het met die unifikasie van 
Suid-Afrika (1909-1910 CR) in die ver- 
skillende vorms van die Afrikaner se 
nasionale reaksies die aandag getref. 
Die gevolge teen die jare sestig van 
hierdie eeu troon nog hoër uit met re- 
publiekwording (1961 (CR) en interna- 
sionale afkeuring van ons rassebeleid”. 

Mens sou sonder geweld Muller se ge- 
skiedenisduiding kon deurtrek tot by 
die deténte-beleid wat na jare van 
voorbereiding (sedert 4 1966) in 1975 
sterk uitgeslaan het, maar wat ook 
verder gevoer is ook tot Junie 1976 se 
beraad van Eerste 'Minister Vorster met 
Amerikaanse Buitelandse minister, dr. 
H. Kissinger. Advokaat Vorster tree 
daarmee op namens die blanke stam 
van Afrika-bewoners, Afrika-mense al- 
hier, wat net soveel reg het op 'n plek 
in Afrika se son as wie ookal. 


Vir Muller was die Groot Trek se be- 
weegkrag die drang na 'n eie staat. 
Daarby het aangesluit die behoefte aan 
kerklike selfstandigheid wat hy so dui- 
delik toegelig het. En natuurlik saam 
met die kerk moet die verlange na 'n 
eie onderwysorde genoem word, aan- 
vanklik heeltemal kerklik georiënteer in 
Transvaal maar gou algemeen-Christe- 
lik, soos al oor-en-oor gemeld is. Die 
draad van die geskiedenis is vanaf die 
Groot Trek al 'n keer of wat geknak 
maar nog nie verbreek nie. Die drie- 
jarige oorlog en sy onmiddellike ge- 
volge het vir menige tydgenoot gelyk 
na die finale breekslag. Maar vanuit 
vandag se perspeksief blyk dat die 
oorlog wat wydsbeen oor die eeuwis- 
seling gestaan het, wel groot en voort- 
gesette verandering aangekondig het, 
voortsetting van 'n stryd met ander 
strydmiddels maar wat nogtans die 
deurgang was na 'n groter, voller be- 
stemming. 


Die Afrikaner het die wapenstryd 
verloor maar op die duur die vrede op 
baie terreine begin wen nou egter in 
die ruimer konteks van die hele Suid- 
Afrika, met 'n wordende dubbeldoor 
nasie van twee volkselemente, die 
Afrikaanse en die oud-Britse. Albei is 
baie taai soos die eerste in die drie- 
jarige oorlog en daarna bewys het en 
die ander in Wêreldoorlog II! bevestig 
het. Daarom was die jare 1900-1907 
met sy teenstellings vir ons uiteenset- 
ting so belangrik. Toe het die inherente 
twispunte maar ook versoeningsmoont- 
likhede hulle al vir enkele fyn waar- 
nemers begin afteken. Daarin het die 
onderwys sentrale betekenis gekry en 
in daardie jare ook as strydpunt die 
meeste op die voorgrond. Tog was 
daar een faktor in die onderbou wat 
die opponente 'n diepste gemeenskap- 
like grondslag gebied het — albei se 
tradisie en behoefte aan Christelike 
onderwys en vorming, gesindheidseise 
en gedragspatrone. Die bruikbaarste 
sement was deel aan een algemene 
Christelike geloof, al het dit by die 
omtrekke verskil. 


Maar die onderwyswet van 1907 het 
'n voorlopige beslegting gebring van 
die twee groot strydpunte: 1) Seggen- 
skap van die ouers deur verkose ver- 
teenwoordigers in die benoeming van 


onderwysers vir hulle kinders, en 
2) gelyke regte vir die 'Hollandse en 
Engelse tale as voertale in die onder- 
wys. Die eerste is in 1907 finaal afge- 
handel om nooit daarna weer 'n ern- 
stige twispunte te word nie, die ander 
vireers slegs gedeeltelik. Oor die 
Christelike karakter van die onderwys 
was daar nooit 'n ernstige dispuut tus- 
sen die taalgroepe as sodanig nie. Wel 
het die opposisie in die parlement in 
Maart 1967 beswaar gemaak teen wat 
deur 'hulle as die Potchefstroomse dui- 
ding van die Christelik Nasionale ge- 
dagte gestempel is. Maar hulle is deur 
destydse onderwys minister J. de Klerk 
gerusgestel. 

Ons neem voorlopig afskeid van 
1907 se reëlings met W. Klooster, die 
laaste voorsitter van die C.N.O. onder- 
wysersorganisasie, 'n skakel in die 
Transvaalse Onderwysersvereniging se 
ketting, se woorde: Mijn totaal indruk 
van de wet is deze — niet ons ideaal 
maar een grote stap in de goede rig- 
ting. Wij hebben de vertrouwen in onze 
regering (Het Volk onder Botha, Smuts 
en ander generaals en oud-funksiona- 
rise van die Z.A.R. (CR). Wij willen 
gaarne samenwerken met het Departe- 
ment van Onderwijs. Als deze wet uit- 
gevoerd wordt in de rechte geest zal 
generaal Smuts in de toekomst de eer 
krijgen de grondslag te hebben gelegd 
voor een onderwijsstelsel dat rust en 
vrede heeft gegeven en de rassen 
bijeengebracht heeft een stelsel 
dat een krachtig natie gevormd heeft, 
waarin niet meer gehoord wordt van 
Transvaler, Kapenaar, Engelsman, Hol- 
lander of Duitser maar waarin ieder zich 
het een eer rekent Afrikaner te zijn.” 
Daar sou nog baie water in die see 
loop en baie stryd gevoer word om die 
nasionale eise aan die onderwys voor- 
dat dit sover sou kom. Die onder- 
wyserorganisasie van die C.N.O. waarin 
baie oud-Hollanders betrokke was, het 
vir oulaas flouerige besware teen die 
administratiewe stelsel van die wet van 
1907 laat hoor ten gunste van 'n staats- 
ondersteunde stelsel soos in Neder- 
land. Maar hulle het tog gewillig saam- 
gewerk om te vorder onder die veran- 
derde toebedeling. Die erfopvolger, 
die Transvaalse Onderwysersverenig- 
ing, steun deurgaans amptelik die open- 
bare algemeen-Christelike skoolbestel 
tot vandag toe en is te bedank vir die 
welslae wat Transvaal betref. 


Maar van een kerk se kant veral, het 
weldra na 1907, amptelik polarisasie 
begin herleef. Dit was die Gerefor- 
meerde Kerk met sinodale, dus ampte- 
like besluite. Gelukkig was dit, nou- 
keurig ontleed, nie wesenlik polarisasie 
van die skool met die Bybel en 'n skool 
sonder die Bybel nie. Wel, onder wat- 
ter administratiewe bestel en beheer 
die skool die bevredigendste onderwys- 
inrigting met die Bybel kan wees vir al 


die betrokkenes: staat, ouers, maat- 
skappy, kerkgemeenskappe ensomeer? 
Daaroor gaan die polarisasie by die 
Afrikaanse susterkerke sedertdien. 
Daar is egter eienaardige bewerings 
in die verband. 'n D.Ed.-proefskrif van 
P. W. Bingle oor die onderwerp ,,Die 
Gereformeerde Kerk en die Onderwys 
in Suid-Afrika, 1859-1959” is in 1960 
deur die Potchefstroomse Universiteit 
vir C.H.O. aanvaar. Oor die toedrag 
tydens die Transvaalse Onderwyswet 
van 1907 het Bingle dit beskrywe as 'n 
tyd van verwarring op onderwysgebied. 
Hy het verder daaroor beweer dat na- 
dat die twee eertydse republieke self- 
regering ontvang 'het, het generaal 
Smuts en Hertzog vir die Vaalrivier en 
Oranjerivier Kolonies onderskeidelik, 
nuwe onderwyswette op die grondslag 
van die Britse liberale beginsels ge- 
maak. Hy vervolg dat die Gereformeer- 
des daarmee geen vrede kon hê nie. 
Verder lys hy drie besware van dié 
kant teen die wet: a) oor die medium 
kwessie; b) die ondogmatiese gods- 
diensonderwys, en c) die feit dat die 
skoolkommissie wat deur die ouers ge- 
kies word, so min seggenskap het oor 
die aanstelling van die onderwysers. 
Beswaar a) was met ander gedeel. 
Bingle laat egter heeltemal na om in 
die spesifieke situasie mee te deel, dat 
wat besware b) en c) betref, die Trans- 
vaalse onderwyswet van 1907, se be- 
palings presies dieselfde strekking ge- 
had het as die voormalige repliek se 
desbetreffende verordeninge. Die Volks- 
raad het in Oktober 1874 tot sy eie 
bevrediging in artikel 2 van daardie wet 


bepaal: Geen godsdiensonderwijs wordt 


in de schooluren gegeven, echter zul- 
len de schoollocalen buiten de school- 
uren met goedvinden der schoolcom- 
missien, daartoe beschikbaar zijn voor 
godsdienstleraars of onderwijzers, 
Zullende verder in iedere school in die 
Bybel gelezen en in de 'Bybelgechiede- 
nis onderwezen worden.” In 1882 sluit 
de bepaling (artikel 2) van S. J. du 
Toit se skoolwet daarby aan: ,,Erken- 
nende dat het godsdienstonderwys als 
Zodanig thuis behoort by de Kerk en 
niet den Staat, zo eischt de Regering 
slechts dat, in alle van Regeringswege 
ondersteunde scholen het burgerlik 
onderwys gegeven wordt: a) in Chris- 
telijken geest; b) waarbij inbegrepen is 
het openen en sluiten der scholen met 
gebed en de behandeling deur Bybel- 
sche Geschiedenis binnen de school- 
uren; c) terwyl het bepaald confessio- 
neel onderwijs aan de respektiewe 
kerkbesturen en kerkeraden wordt 
overgelaten, ensovoorts ensovoorts.” 
Smuts se onderwyswet van 1907. was 
presies in lyn met die ou Volksraad se 
godsdiensbepaling. 'Nog meer: die be- 
voegdheid in 1907 by wet toegeken 
aan verkose skoolkommissies en skool- 

VERBANDE EN 
PERSPEKTIEWE 


] Van vorige bladsy 


rade was 'n moderner voortsetting van 
die bepalings van die Z.A.R. se onder- 
wyswette van 1874, 1882 en 1892. 


Hoe nou? Het die Volksraad met 
Paul Kruger as staatspresident vanaf 
1881, S. J. du Toit as onderwyshoof 
vanaf 1882, wat die godsdiensbepa- 
lings, die bevoegdhede van ouer- en an- 
der verteenwoordigende liggame, staats- 
aanstelling van leerkragte, betref ge- 
wetgeef op die grondslag van die 
Britse liberale beginsels? Waarom het 
Bingle geskrywe dat die Gereformeer- 
des in die Z.A. Republiek tevrede was 
met die onderwys omdat die owerhede 


dieselfde beginsels as hulle toegedaan 

was? Maar die owerhede van die Z.A.R. ' 

het aan dieselfde beginsels gestalte . 
gegee deur nie-leerstellige Bybelonder- : 
rig in die burgerlike onderwys voor te 

skrywe en die deurslaggewende 'be- ' 

voegdheid met onderwysersaanstelling 

by die regering te laat berus. Die oor- j , 

weldigende meerderheid van Boerekant - TN) 

het na 1907 genoeë geneem met ge- E 
melde 'bepalings, nie onder Brits libe- j , 

rale invloed nie, maar omdat nulle die di, 

geskiedenis en hulle eie tradisies op - 
onderwysgebied nog geken het. Vir SNELLERIN s 


ander hoef geskiedenis en tradisie nie 
voldoende grond te wees nie. Maar 'n 


billike juiste voorstelling dien 'n saak 

beter as 'n skewe beeld, wat mens al , 

te veel teenkom in kerkgeskiedkundige 

en onderwysgeskiedkundige verhande- @ 
linge. 5 : j% TE 

Einde aan 
“sat vir werk” 
gevoel 


Hulle sê die lewe begin op 
veertig. Maar dit was beslis nie 
die ondervinding vanskofwerker 
Ronald Burns nie. 

Op veertigjarige ouder- 
domhetmnr. BurnsvanMalvern, 
Johannesburg, die lewe “om 
draaglik” gevind. 

Maar vandag, slegs 'n jaar 
later, beweer mnr. Burns dat hy 
nog nooit in sy lewe beter gevoel 
het nie. Hy huiwer ook glad nie 
om die verbetering aan Salusa 45 
toe te skryf nie. 

Hy skryf: “Voordat ek u 
produk gebruik het, was ek altyd 
moeg en lusteloos. Aangesien ek 
`n skofwerker is, het dit 'n 
verwoestende effek op my werk 
gehad. Ek kon gewoonlik nie 
wag dat my aflos moet opdaag 
nie. En die lewe in die algemeen 
was net ondraaglik. 

“Ek gebruik nou Salusa 
45 vir die afgelope jaar en het in 
my lewe nog nooit beter gevoel 
nie.” 

Mnr. Burns vertel verder 
van die merkwaardige uit- 
werking wat Salusa 45 op hom 
gehad het. Hy sluit af: “Ek kan 
werklik Salusa 45 aanbeveel. Ek 
het al `n paar van my mede- 
werkers so ver gekry om ook u 
wonderlike produk te gebruik.” 

Mnr. Burns se brief is slegs 
een van talle briewe wat -ons 
ontvang waarin Salusa 45 geprys 
word: Kan Salusa 45 nie dalk 
iets vir jou doen nie? 


Slegs by apteke. 

Hierdie getuigskrif 

is ongevraagd en 

die oorspronklike lê ter insae. 

AA EO EE 


OPLEIDINGSKURSUS 
VIR 


PERSONEEL 
VAN OUETEHUISE 
— Nasionale Sertifikaat — 


(INRIGTINGSORG VIR BEJAARDES) 


Met vrymoedigheid deel ons graag besonderhede mee in verband met die 
opleidingskursus vir Blanke personeel van ouetehuise wat aangebied word deur 
die Witwatersrandse Kollege vir Gevorderde Tegniese Onderwys. 

Hierdie kursus wat 'n eksterne korrespondesiekursus is, is van onskatbare 
waarde vir personeel van ouetehuise, sowel as vir persone wat méér kennis wil 
opdoen in verband met bejaardheid en die bedryf van `n ouetehuis. 

Die leerplan en voorskrifte in verband met die kursus is deur die Departement 
van Nasionale Opvoeding opgestel in samewerking met die Departement van 
Volkswelsyn en Pensioene en in noue oorleg met hierdie Raad en ander belang- 
hebbende welsynorganisasies. Die sertifikaat is dus van groot belang vir matrones 
en senior personeel van ouetehuise. Beheerrade word gevra om alles moontlik te 
doen om matrones en personeellede aan te moedig en te help om die kursus te 
onderneem en om hulle die nodige verlof toe te staan vir praktiese werk en 
eksamendoeleindes. Die kursus spruit uit onvermoeide pogings van die Nasionale 
Raad vir Bejaardes. 

Die Nasionale Raad is seker dat die verwerwing van die sertifikaat deur 
ouetehuis personeel nie slegs tot 'n verbetering in die versorging van die bejaardes 
sal lei nie maar ook 'n verbetering in die administrasie van die tehuis sal meebring 
en vertrou dat alle tehuise by die kursus verteenwoordig sal word. Let asseblief 
op dat die kursus oop is vir alle blankes wat in bejaardesorg belangstel al is hulle 
nie in inrigtingsorg in diens nie. 

Die tweejarige korrespondensiekursus bestaan uit die volgende vakke: 

EERSTE JAAR: (i) Bejaardesorg 

(ii) Administrasie en Beheer 
(iii) Liggaamlike en Gesondheidsversorging 
(iv) Vryetydsbenutting 
TWEEDE JAAR: (i) Psigiese sorg 
ii) Geestelike sorg 
(iii) Personeelbeheer 
(iv) Interne Inrigtingsbestuur 


Daar is ook voorgeskrewe praktiese werk van een maand in die eerste en 
tweede studiejare onderskeidelik en die onderriggeld bedra R27,00 per jaar. 
Volle besonderhede, voorskrifte en inskrywingsvorms is verkrygbaar van die 

Witwatersrandse Kollege vir Gevorderde Tegniese Onderwys, Privaatsak 1, Doorn- 

fontein 2028. 

LW.: Bestuurslede van inrigtings sal grootliks deur hierdie kursus verryk word. 
Die praktiese deel word in daarvoor-benoemde tehuise verrig en daar is 
tehuise in stede sowel as in verskillende plattelandse dorpe benoem, sodat 
dit enigermate verspreid is. 

Dina M. Smit 


DIÉ BYBELGENOOTSKAP IN 
MOSAMBIEK EN DIE TOEKOMS 


'n Nuwe staatsdepartement, die Nasionale Instituut van die Boek, is geskep 
met verantwoordelikheid van beheer oor die invoer van alle boeke, tydskrifte, 
koerante asook beheer oor alle spesiale drukwerk ingeslote nuwe uitgawes van 
bestaande publikasies in Mosambiek. Die Bybelgenootskap het in 'n verslag aan 
hierdie instituut gewys op die posisie van die Bybelgenootskap met beklemtoning 
van sy eiesoortige aard teenoor ander boekhandelaars. 'n Amptelike antwoord op 
hierdie verslag word met belangstelling ingewag omdat die invoer van Bybels 
volkome afhanklik van hierdie departement se reaksie is. 

Nadat alle skole en hospitale staatsbesit geword het, beperkings op die werk- 
saamhede van kerke en sendings geplaas is en alle godsdienstige propaganda 
verbied is, het die meeste buitelandse Protestantse sendelinge Mosambiek verlaat. 
Baie kerke is gesluit. Twee jaar gelede het die blanke bevolking van Mosambiek 
nog 250 000 getel. Die aantal blankes het aan die begin van hierdie jaar gedaal tot 
50 000 en teen die huidige tempo van emigrasie sal na verwagting ongeveer 10 000 
teen die einde van die jaar oorbly. In die lig van hierdie toestand is dit vir die 
Bybelgenootskap baie moeilik om betroubare vooruitskattings te maak van 
behoeftes vir Skriftuur. 

Daar is egter 8 miljoen inheemse inwoners in Mosambiek en die Bybelgenoot- 
skap vertrou dat die godsdienstige posisie sodanig verbeter dat dit moontlik sal 
wees om voort te gaan met die verspreiding van Skriftuur aan hulle. 

2. DIE BESLISSENDE OOMBLIK 


Dringendheid 

In die Nuwe Testament hoor ons een 
eis wat in dringendheid alle ander oor- 
tref: bekeer julle, want die koninkryk 


DR. D. J. C. VAN WYK 


van God is naby. In baie verskillende 
variasies klink dit telkens: toe Jesus 
Christus gekom het, het die laaste tyd, 
die beslissende oomblik in die wêreld- 
geskiedenis aangebreek. 


Geen vrae, maar opdrag 


Daarom is dit so dwaas dat die mens 
wat in hierdie tyd leef, nog vrae kan 
vra oor wanneer die laaste dae sal 
wees. Daarom verander Jesus vrae na 
die tyd van sy wederkoms, in 'n vraag 
na wat die mens met God se opdrag 
doen. So doen Hy bv. in Handelinge 
1:6-8. In Lukas 19 antwoord Jesus op 
'n vraag na die dag van sy wederkoms, 
met die gelykenis van die talente! Die 
mens is behendig in die kuns om met 
al sy vrae, sy onwilligheid om sy op- 
drag uit te voer, te verdoesel. Hy wil 
so graag help om die koms van God 
se koninkryk voor te berei. Dit kan hy 
egter nie, want God alleen bepaal die 
uur. Wat wel van die kerk gevra word, 
is om op die wederkoms van Christus 
voorbereid te wees. 


Christus en die tyd 


As die Nuwe Testament praat van 
tyd, bedoel dit iets wat gekenmerk is 
deur die verskyning van Jesus Chris- 
tus. Die tyd van Christus se koms was 
nie willekeurig nie. God het dit vas- 
gestel. Toe die tyd vir die vervulling 
van God se beloftes vol was, het Chris- 
tus gedoen wat gedoen moes word. 
Romeine 5:6: Toe ons nog sonder krag 
was om onsself te help, het Christus 
ons gehelp deur vir ons te sterf; op die 
regte tyd. 


Eenmalig en finaal 


Christus het nie verskillende kere 
verskyn, en is nie herhaaldelik geoffer, 
soos dit met die priesters en offers van 
die ou verbond was nie. Wat dikwels 
herhaal word, word gewoonlik nie erns- 
tig geneem nie. Dit is nooit finaal en 
beslissend nie. Christus het egter net 
een maal verskyn. Hebreërs 7:27. Hy 


Dinge 


het een offer gebring en een maal ge- 
sterf. Daarmee het hy vir die mens 'n 
finale verlossing bewerkstellig. lets wat 
eenmalig gebeur, is finaal, beslissend. 
Dit hoef nie herhaal te word nie. Daar- 
om noem die Bybel die openbaring in 
Jesus (Christus die laaste, onherhaal- 
bare, definitiewe openbaring van God. 
Hebreërs 1:1. God sal nooit weer an- 
ders spreek as wat Hy in Jesus Chris- 
tus gespreek het nie. Daar moet die 
kerk (koppig!) aan vashou. Soos God 
sy liefde in Christus getoon het, so is 
sy liefde. Soos Christus God se oordeel 
laat hoor het, so is sy oordeel. Aan die 
einde van die dae sal ons dieselfde 
woorde van liefde en oordeel hoor. 


Krisistyd 


Die Griekse woord vir tyd is kairos. 
Ons kan dit ook vertaal met krisistyd. 
Waarom? Omdat die koms van dié ryk 
die einde, die krisis, van ons ryke, ons 
selfgenoegsaamheid 'beteken. Vandaar 
die dringendheid en finaliteit waarmee 
die Nuwe Testament preek: Ons het by 
die oomblik van beslissing aangekom. 
Die Heer se koms is op hande. Dit is 
nou die gunstige tyd, die juiste mo- 
ment. Kairos, tyd, dui op 'n geleentheid 
met 'n beslissende karakter, wat ge- 
bruik, uitgebuit, en nie versuim moet 
word nie. Die koms van Christus is 
daardie geleentheid. Maak dit tot nut! 
Koop die tyd uit! Kol. 4:5. Dit is die 
laaste uur. 1 Joh. 2:18. Die tyd is naby. 
Openbaringe 1:3. Hierdie tyd tussen 
hemelvaart en wederkoms van Christus 
moet deurgebring word in ooreenstem- 
ming met die karakter wat God daaraan 
gegee het. Dit is 'n tyd van sending en 
verwagting. Dit moet in 'n besef van 
verantwoordelikheid 'beleef word. 


'Met die openbaring in Christus het 
die tyd tot 'n beslissing gekom. Die 
Messias het verskyn. Ons leef reeds 
in die laaste dae. Daarom is die tyd 
huiweringwekkend ernstig. Nou moet 
juiste besluite geneem, en gepaste dade 
verrig word. Al wat werklik pas by 
die karakter van dié tyd, is bekering 
(geloof.) Markus 1:15. 


Tyd om wakker te word 


'n Wag wek die slapers vroeg in die 
oggend met die woorde: dit is reeds 
tyd. So, sê Paulus, het die daeraad van 

die goddelike heil reeds genader. Ge- 
dra julle daarvolgens. Romeine 13:11. 
Dit beteken by Paulus geensins donker 
pessimisme of sieklike angs nie. Dit is 
geen paniekstemming weens dreigende 
wêreldgebeure nie. Die senuagtige haas 
van ons tyd is dus ook nie net iets 
boos wat ons beangs moet maak nie. 
Dit mag ook vreugde bring, want dit 
herinner aan die stuwing waarmeë 
Christus die tyd na die einde voortstu. 
Ons tyd staan onder die druk van die 
koms van die ryk van God. 


Skema gaan verby 


In 1 Kor! viséPpanis MA die tyd 
is kort... want die gedaante van die 
wêreld gaan verby...” Die skema, die 
uiterlike vorm, die kleding verwyn. Ons 
verwag dus nie soseer die. einde van 
die wêreld nie, as wel die beslissende 
verandering, vernuwing daarvan. 2 
Petrus 3. Voel die moderne Christen 
homself nie te verlig om hiermee besig 
te wees nie? Dink ons nie self ook in 
die skema van die wêreld nie? Help ons 
nie juis die skema van die wêreld be- 
waar nie? Weet ons: God breek die 
wêreld af, om dit nuut op te bou? Sê 
ons vir die heidene: julle here kom en 
gaan. Ons Heer koml? 


Vra askese 


Om Christen te wees, en bewus van 
die tyd te wees, beteken nie om alles 
te vermy nie, maar om alles in 'n ander 
lig te sien. Paulus vra askese ja, maar 
dan as tug, konsentrasie, onverdeelde 
aandag vir die beslissende: die ryk van 
God. Dit bring in ons lewe nuwe per- 
spektief: omkeer na God se ryk toe; 
prysgawe van ons eie ryk. In die geloof 
verwerp 'n mens eintlik niks nie. Jy 
vermy net die gulsigheid van die ek — 
soekende lewe, as vyand van die ryk 
van God. As ons God verlaat, kry die 
magte oor ons lewe 'n suigende, alles- 
beheersende, onversadigbare krag. 
Daarom die geladenheid waarmee die 
Nuwe Testament roep: moenie kapitu- 
leer voor die magte nie! Word liewer 
beheers, oorskadu, deur die wederkoms 
van Jesus Christus. 


Onbeslistheid verdoemend 
Dit was Jesus se verwyt aan die 
mense rondom hom: hulle verstaan die 
tyd nie. Daarom kom hulle nie tot be- 
slissinge nie. Ten onregte, want die tyd 
is gelaai met heil en gerig. Daarom moet 
die beslissinge nou val. Lukas 12:54-56. 
Daar is net nie meer so iets soos leë 
(ledige!) tyd nie. Ons tyd is heilig, af- 
gesonder, dit behoort aan God. Ons 
moenie vir Jesus sit en wag om won- 
ders te doen nie. Ons moet self die 
moment aangryp. Tyd beteken genade. 
Dit verstryk egter. So kom die oordeel 
van God oor die ongeloof; die nie-wil- 
weet nie. 
CO] Vervolg op bladsy 31 


SENDING (8) 


voortgesette rubriek 


Proponente wat leraar word in die 
kersteningskerk kry preekvergunning. 
Ook ons kerk se proponente mag die 
Woord verkondig. Proponente mag eg- 
ter nie die sakramente bedien nie. So 
mag leraars in die kersteningskerk 
Woord en sakramente bedien maar 
evangeliste mag net die Woord bedien. 





DR. H. G. v.d. WESTHUIZEN 





Die vraag word nou gestel: wat is die 
belangrikste: Woord of sakramente? 
Hierdie vraag kan uit verskillende bena- 
derings beantwoord word. In sekere 
opsigte is sakramente die belangrikste, 
byvoorbeeld waar dit gaan om tughan- 
deling. In die meeste gevalle egter is 
die Woord die belangrikste. In die 
algemeen kan ons dus sê die Woord 
is van primêre belang. As dit dan sê 
is, word verder gevra, waarom word 
sakramente as die gewigtigste be- 
handel? 

Ek dink ons beskou die saak ver- 
keerd indien ons die sakramente ge- 
wigter as die Woord beskou, al word 
by sakramente 'n onthoudingsfaset ge- 
openbaar. Die motief om die sakrament, 
wat bediening en ontvangs betref, van 
sommige te weerhou, is nie geleë in 'n 
voorrang wat sakramente bo die Woord 
beklee nie. Dit is geleë in die feit dat 
sakramente, anders as die Woord, slegs 
vir die kerk bedoel is. Die Here het sy 
Woord gegee om aan die wêreld te ver- 
kondig. Die sakramente het Hy gegee 
om aan die kerk te bedien. Indien ons 
nie meer hierdie verskil tussen Woord 
en sakramente handhaaf nie, laat ons 
die grens tussen kerk en wêreld ver- 
val. 

In die kerk word bepaal dat kinders 
wel die doop mag ontvang maar nie die 
nagmaal nie. Die doop mag hulle ont- 
vang as verbondskinders en daarom as 
lidmate van die kerk. Die nagmaal mag 
hulle eers ontvang indien hulle met hulle 
belydenis bevestig dat hulle die ge- 
nade van die genadeverbond van God 
in hulle lewe herken en erken. Die doop 
is eenmalig soos die genade van God 
eenmalig is en altyd geld. Die nagmaal 
word herhaal omdat die mens vanweë 
sonde-swakheid altyd weer tot berou, 
belydenis en versterking moet kom. 
Die punt is egter dat die sakramente 
slegs aan verbonds- of kerkmense be- 
dien word. 

In tuggevalle het die kerk al die eeue 
bepaal dat die sakramente van lidmate 
onthou kan word. Dan word die Woord 
So 'n lidmaat nie onthou nie. Inteen- 
deel! Selfs wanneer 'n persoon afgesny 
is van die kerk, is hy van die sakra- 
mente afgesny maar nie van die Woord 
nie. Die sakramente word vir hierdie 


Woord 
OË 


Sakramente 


saak gebruik omdat sakramente aan 
die kerk gegee is om lidmate in die 
geloof te bevestig en te versterk. In- 
dien iemand dan sy geloof of kerkwees 
verloën of in ander gevalle, nog nie bely 
het nie, is hy sakrament-onwaardig. Dit 
nie omdat die sakramente waardiger as 
die Woord is nie, maar vanweë die 
posisie van die sakrament. Die Woord 
is primêr en buiten 'n kerkposisie, be- 
klee die Woord ook 'n wêreldposisie. 
Dit is wêreldgerig. 

Dieselfde beginsels wat van toe- 
passing is op diegene wat die sakra- 
mente ontvang, is van toepassing op 
diegene wat die sakramente bedien. 
Omdat sakramente 'n kerkposisie be- 
klee, moet die bedienaar daarvan 'n 
offisiële kerkposisie in hierdie sin van 
die Woord beklee. 'n Proponent beklee 
nie hierdie kerkposisie nie. Hy moet 
nog daarvoor georden word. 

Wat is die posisie met die evange- 
liste? Hier vind ons 'n baie interessante 
situasie wat myns insiens heenwys na 
die toekoms van die evangelisteamp in 
ons kersteningskerk. Daar is sprake by 
sommige van ons kersteningsdenkers 
dat hierdie amp, Soos ons dit nou het 
volgens die Kerkwet van ons kerste- 
ningskerk, in die toekoms geleidelik of 
selfs dadelik moet verdwyn. Ek sou nie 
daarvoor te vinde wees nie. Aan die 
evangeliste, so sê genoemde Kerkwet 
(artikel 5), is toevertrou: ,,die missio- 
nêre verkondiging van die Woord van 
God aan die volk of volke waartoe hulle 
behoort.” Dit is heeltemal korrek. Die 
evangelis moet hom voortdurend besig 
hou met die ,,evangelisering van die 
heiden ...” (artikel 8.) 


Die leraar in die kersteningskerk, be- 
klee 'n ,,kerkposisie” in die sin dat hy 
die kerk bou, die kerklike verkondiging 
waarneem waarby die bediening van 
die sakramente ingesluit is. Die rede 
waarom hy vandag in 'n groot mate 
sendingwerk doen, is geleë in die feit 
dat ons kersteningskerk nog jonk is 
en dat ons nie van ons eie kerk blanke 
sendelinge het nie. Algaande sal die 
leraars hoofsaaklik hulle eintlike werk 
verrig in die swart kerk, naamlik kerk- 
like verkondiging: homelitiek, kategetiek 
en pastoraat. In daardie stadium sal 
hulle wat ons nou evangeliste noem, 
ook tot hulle reg kom, naamlik die eint- 
like sendelinge van die swart kerk. 


Sendelinge en die sending se eintlike 
taak is Woordverkondiging. Daardie 
Woord wat vir die wêreld ook bedoel 
is, nie die sakramente nie, is die inhoud 
van die sending. Daarom sê Paulus as 
apostel in sy gestalte as sendeling, nie 
as leraar nie: ,,Want Christus het my 
nie gestuur om te doop nie, maar om 
die evangelie te verkondig...” (1 Kor. 
dT) 

Die Woord is primêr en kan sonder 
die sakramente gaan. Die sakramente 
kan nooit sonder die Woord klaarkom 
nie. Sakramente is sekondêr en by- 
komend. Daarom is daar bykomende 
kwalifikasies van kerklike aard, om die 
sakramente te ontvang en te bedien. 

In die Bybel word drie keer die woord 
evangelis gebruik (Hand. 21:8; Ef. 4:11; 
2 Tim. 4:5). Verder is die evangeliever- 
kondiging van evangeliste waarskynlik 
op die oog in Filip. 4:3; Kol, 1:7, 12 en 
2 Kor. 8:18. Volgens Hand. 8:12, 38 het 
die diakens vir die Grieks sprekende 
weduwees (Hand. 6:1, 5) vir die Sama- 
ritane en die hofdienaar van Ethiopië as 
'n evangeliserende prediker en as 'n 
dopende herder opgetree. In die tyd 
van die ontstaan van die Nuwe Testa- 
ment was die ampte nog vloeiend en 
verskillende ampte saamgetrek in één 
persoon. Daarna het die uitgesorteerde 
ampspraktyke ontstaan waarvan die 
praktyk nie sê in die Nuwe Testament 
te vind is nie, maar die basis van die 
amp wel. Tewens, dit gaan die Bybel 
steeds om basiese kennis en nie om 
detailbeskrywings of praktyk  voor- 
skrifte nie. Paulus het die apostelamp 
beklee en die herder- en leraarsamp en 
die sendelingamp van vandag. Vandag 
word jy nie eers 'n apostel nie, want 
daardie amp was eenmalig, voordat jy 
as sendeling die heidendom binnegaan 
nie. 

Op grond van die behoud van die 
basiese ampswerke soos die Bybel dit 
in hierdie verband voorhou, en die no- 
dige onderskeiding daarvan in ons 
huidige ampspraktyk, lyk dit my moet 
ons die amp van evangeliste behou 
sodat hulle die sendelinge van die 
kersteningskerk sal wees, sonder be- 
dieningsbevoegdheid van die sakramen- 
te. Daarnaas is leraars van die kerste- 
ningskerk met bedieningsbevoegdheid 
van die sakramente. 

@ 

Hervormde Predikantsvroue in Suid-Afrika vanaf 1652 


46. Elizabeth Johanna Jacobse, eerste 
eggenote van ds. M. C. Vos 


VI 


Nadat ds. Vos in Maart 1788 'n be- 
roep na 'Hilversum ontvang en op 
ernstige aandrang van sy gemeentelede 
en na ernstige gebede besluit het om 
dié beroep van die hand te wys, het 
hy, ,niettegenstaande de duizende 
Zuchten over mijne zware kruisen” — 
blykbaar vanweë sy eie swak gesond- 
heidstoestand en die geestelike stryd 
van Sy vrou — sy pastorale werk met 


DR. H. M. REX 





ywer en toewyding voortgesit. Die toe- 
stand waarin sy vrou verkeer het, het 
hom egter in die uitvoering van sy 
ampspligte gestrem, en hom by meer 
as een geleentheid in groot verleentheid 
geplaas. Aan die ander kant is sy 
geestelike lewe deur hierdie onver- 
wagse beproewing aanmerklik versterk 
en verinnig. Algaande het hy hom baie 
geliefd by sy gemeentelede gemaak en 
in sy ampsbediening het hy soveel 
vreugde ondervind dat hy op 'n keer 
kon skrywe: ,Ik vergat grootelijks mijn 
kruis, en zoude nu wel al mijn leven 
hier hebben willen doorbrengen.” 


In 1789 het hy 'n beroep ontvang na 
Pijnacker, 'n groot dorp in die provinsie 
Zuid-Holland en digby die stad Delft. 
Op 27 September 1789 het hy sy af- 
skeidspreek in Woudenberg gehou en 
is kort daarna, op 11 Oktober deur ds. 
Koot, van Delft, bevestig. Sy intree- 
preek het hy gehou n.a.v. Luk. 14:22 en 
23. 'n Vooraanstaande boer van die 
gemeente het hom geërger aan die in- 
treepreek en na die erediens het hy 
opgemerk: ,,Wat verbeeldt hij, die van 
half Oost-Indiën (meenende de Kaap) 
komt, zich dat hij ons, Pijnackers, 
dwingen wil? dat heeft die groote van 
Rossum (deze was mijn waardige voor- 
ganger, die grooter van statuur was 
dan ik) niet kunnen doen, en wil dan 
deze kleirie kerel dat beginnen.” Die 
negentienjarigs oudste dogter van die 
welgestelde boer was van dieselfde 
opinie as haar vader. Albei, eers die 
dogter en daarna die vader — wat haar 
op 'n sekere tydstip uit die huis wou 
jaag — het tot 'n kragtige bekering ge- 
kom en van toe af deur woord en daad 
meelewende lidmate geword het met 
uitkringende invloed op hul eie huis- 
genote, diensbodes en bekendes. Ds. 
Vos maak ook van ander treffende ge- 

valle van opregte bekering en 'n nuwe 
lewenswandel by vele van die gemeen- 
telede melding. Toe hy agt maande na 
sy indienstreding na Oudewater, 'n 
klein stad in Zuid-Holland, beroep is, 
het groot en klein hom gesmeek om 
nie die beroep aan te neem nie maar 
in 'Pijnacker-gemeente te bly werk. Die 
blydskap en dankbaarheid van die lid- 
mate is op die Sondag daarna deur die 
diakens opgemerk toe hulle die kollekte 
in die ,,armbeurzen” nagegaan het. Sy 
gewaardeerde bediening in Pijnacker 
het sy kruis draagliker gemaak. 


Toe ds. Vos besig was om te peins 
oor die feit dat ons op aarde geen 
blywende stad het nie, ook geen bly- 
wende vreugde en genoëns nie en dat 
dit hier op aarde niks meer is as 'n 

Y2$786-1789; TEXEL(4) en 


ETH:JACOBSE.'N BEROEP NA 


LAASTE STANDPLAAS IN EE EN EN ee TUSSEN 
UTRECHT EN PIJNACKER, 


bestendige onbestendigheid” nie ('n 
titel wat Albert Kuit meer as 'n eeu 
later in Transvaal aan een van sy boeke 
gegee het), het hy 'n beroep na die 
stadjie Woerden gekry. Hy het die be- 
roep, enkele weke na dié een na Oude- 
water, aangeneem en op 7 November 
1790 afskeid geneem met 'n predikasie 
oor 1 Joh. 2:1. 


Ds. Vos is op 21 November 1790 
deur ds. P. Buijt bevestig en dieselfde 
middag het hy sy intreepreek gehou 
n.a.v. Sag. 4:66. 


In daardie jare van die Franse Rewo- 
lusie, wat ook sy onvermydelike uit- 
werking in die omliggende lande, in- 
sluitende Nederland gehad het, is dit 


] Na volgende bladsy 


interessant om kennis te neem van die 
standpunt en houding van ds. Vos. 
Reeds tydens sy bediening van die 
Woudenbergse gemeente het hy mel- 
ding gemaak van ,,hoezeer die tijd een 
tijd van oproer was, en er bijna in alle 
plaatsen in Nederland partijschappen 
plaats hadden”. Sy gemeente het egter 
behoort ,,tot de stillen in den Lande” 
en ,,zij waren tevreden met hunne oude 
en wettige Regeering en haakte naar 
geen verandering”. Ten opsigte van 
Woerden vertel hy van seën van die 
HERE wat op sy werk gerus het en 
dan verwys hy weer 'n keer na die 
onrustige tye en die politieke toe- 
stande: 

“Ik vond in die gemeente eenige 
oude geoefende '(Christenen, die 
zich niet bemoeiden, gelijk in dien 
tijd bij velen plaats had, met din- 
gen, welke op het Politiek Bestuur 
betrekking hadden, en dus niet 
naar verandering 'khaakten, maar 
zeer weltevreden waren met 
'sLands toenmalige constitutie, en 
zich met eerbied onderwierpen aan 
hen, die over hen gesteld waren.” 

Nadat ds. Vos in sy briewe geruime 
tyd geen melding meer van sy eggenote 
gemaak het nie en daar by die lees van 
sy briewe telkens die vraag ontstaan of 
daar 'n verbetering in haar toestand 
ingetree het en of sy haar pligte as 
predikantsvrou in Woudenberg, 'Pij- 
nacker en Woerden kon nakom, het 
mededelings oor sy lidmate in Woer- 


den, wat tot bekering en meelewende 
lidmate geword het, hom die geleent- 
heid gegee om na sy vrou te verwys. 
Hy vertel van 'n diensmeisie wat na 
sy intreepreek kom luister het met die 
uitsluitlike doel om 'n Afrikaner te 
sien. Toe sy ds. Vos bekyk terwyl hy 
die preekstoel beklim, het sy teenoor 
haar werkgeefster, wat ook haar 
moei”, dit wil sê haar tante was, die 
opmerking gemaak: ,Is het anders niet, 
hij Zziet er even uit als een ander 
mensch!” Sy 'het dadelik opgestaan 
met die doel om die kerkgebou te ver- 
laat en huistoe te gaan, aangesien sy 
niks van kerkbesoek gehou het nie. 
Haar tante het haar egter oorreed om 
te bly sit en na die intreepreek van 
ds. Vos te luister. ,Met tegenzin bleef 
zij, wetende niet, dat het Gods tijd 
was, om haar als een vuurbrand uit 
het vuur te rukken”, vertel ds. Vos. 
Die diensmeisie het in daardie selfde 
erediens tot inkeer gekom en onder 
die simpatieke leiding van ds. Vos is 
haar geloof versterk en het haar insig 
en kennis vermeerder. Sy het met vry- 
moeidigheid in die gemeente opgetree 
en haar gelooi bely en in haar gebede 
het sy God onder andere gevra om 
ds. Vos se ,,dienstbare” te mag word. 
Haar hartsbegeerte het sy egter aan 
niemand laat blyk nie. 

Toe hul ,teeder Godvruchtige dienst- 
maagd” op daardie tydstip reeds sewe 
jaar in hul diens was, intussen te swak 
begin word het om die huishouding te 


behartig en mev. Vos laat blyk het dat 
sy graag 'n tweede diensmeisie in diens 
wou neem, het die diensmeisie wat 
tot bekering en 'n aktiewe geloofslewe 
gekom het, haar dienste aangebied. 
Mev. Vos het toe besluit om haar in 
diens te neem. Nadat sy by mev. Vos 
in diens getree het, het sy verneem dat 
ds. Vos ,zoodra God den weg opende, 
naar de Kaap zoude wederkeeren”. Van 
toe af het sy begin bid dat God, wan- 
neer ds. Vos — hulle na die Kaap te- 
rugkeer, dit mag gee dat sy ook saam- 
gaan. Haar hartsbegeerte is later vervul. 
Oor haar verblyf en lotgevalle in Kaap- 
land sal later vertel word. 


Ofskoon ds. Vos beproewinge onder- 
vind het, het hy in aldrie sy Hollandse 
gemeentes met vreugde en vrug ge- 
werk. Mettertyd het hy begin glo dat 
hy in sy geboorteland in baie opsigte 
nie so gelukkig in sy werk sou gewees 


het as wat die geval in Nederland was 


nie. Tog het hy steeds verlang om ter 
wille van die ,,arme Heidenen” na Suid- 
Afrika terug te keer. Telkens wanneer 
daar 'n vakature in die Kaapse Kerk 
ontstaan het, het ds. Vos hom vir diens 
aangemeld maar driekeer is voorkeur 
aan iemand anders gegee. Mettertyd 
het ds. Vos begin wanhoop dat hy 
ooit as predikant na Suid-Afrika sou 
terugkeer. Maar ,,ziet”, skrywe hy, 
,Nnu naderde 's Heeren tijd, om mij naar 
herwaarts te brengen”. 


(Word vervolg) 





` Rymet vakansie-nau vakansie! 


As mens jou voet op die trein sit, het jou 
vakansie klaar begin! Ontspan terwyl dinge 
vir jou gedoen word. Sonder die spanning van 
self bestuur, neem die trein jou rustig na 


stadium twee van jou vakansie. 


In die ry word die heerlikste etes bedien — 


en 'n keuse van puik wyne. Sit behaaglik 
terug en kyk hoe ons pragtige land buite ver- @ 
byskuif terwyl die ritmiese geklop van die 


KONSESSIETYD IS GROOTSPAARTYD! 


In konsessietye betaal u tot 25% minder vir u kaartjie. En dié besparing kan 
sommer 'n groot deel van u bydrae wees tot die stryd teen inflasie. 


Konsessietye 


8 September tot 22 September 1976 


$ Oktober tot | Desember 1976 


Stuur my asb. gou volledige inligting oor konsessies. 

volle, smaaklike maaltye met knap bediening ' Die Bestuurder, Pubiisiteits- en Reisdepartement, Posbus 1111, Johannesburg 2000. 

treinwiele die jaar se sorge van jou afskud en 
wanneer slapenstyd aanbreek, jou heerlik aan 


die slaap sus! 


Waarom sal mens nou nie ook die 
heel eerste dag van jou vakansie ten 


volle benut nie? 


Ry met vakansie —na u vakansie. 


Komry vemiet, kinders! 
Die kleinspan? Bring hulle saam. 
Outjies onder 7 wat saam met vol- 


wassenes reis ry gratis. 

JEUG-EVANGELIE 
IN PERSPEKTIEF 


Eers wil ek graag 'n opmerking maak 
oor ons saamtrekke eenmaal per maand 
by een gemeente na die aanddiens. Die 
groei en belangstelling vir hierdie ge- 
spreksgeleentheid het noual sê toege- 
neem, dat tydens ons laaste saamtrek 


DS. N. H. BUITENWEG 


in die gemeente van Wesmoot meer as 
300 byeen was. Hierdie belangstelling 
sal bly en selfs toeneem, daarvan is ek 
oortuig, mits die volgende gehandhaaf 
sal word: 


1. Die gesonde balans in die gesprek 
moet behou word tussen die jeug- 
dige en volwasse lidmaat (onder 
laasgenoemde bedoel ek dan die 
ouere lidmate). 

2. Die gesindheid wat in (Christus 
Jesus was, ook altyd en veral hier 
sal heers, dat die een die ander 
hoër sal ag as homself, en elkeen 
nie net na sy eie belange sal om- 
sien nie. So alleen sal ons kan 
luister... en dit is 'n groot gawe 
om te kan luister... en ook eerlik 
en objektief kan beoordeel met die 
uitbreiding van Gods koninkryk in 
die oog. 

3. Daar moet nie gehuiwer word om 
jou standpunt verantwoordelik te 
gee nie, maar dan moet dit verant- 
woordelik gedoen word. Dit sal 
egter ook alleen spontaan kom, as 
die res nederig en eerlik genoeg is 
om opreg te luister. 


Ek is dankbaar teenoor God vir die 
besieling en toewyding wat daar van 
ons jongmense uitgaan, en my bede 
is dat die Here hierdie kerk van mêre 
as sy instrumente sal slyp en instel om 
in sy hand te lê en skoon te skaaf waar 
Hy geskaaf wil hê, of suiwer te sny 
waar Hy wil kerf. 

As die onderwerp geneem word: 
WAT VRA DIE JONGMENS VAN DIE 
KERK? kan daar seker teologiese be- 
sware teen hierdie segswyse ingebring 
word. Die gelowige, of hy nou jonk of 
oud is, kan tog nooit die kerk as 'n 
grootheid buite homself plaas nie. 
Daarom kan ek mos nie vra wat ek van 
die kerk vra nie, of verwag nie, of selfs 
eis nie... en glo my, daar is tog baie 
mense wat aan die kerke eise stel... 
Nee, omdat dit ek as gelowige is, wat 
aan die Here behoort, wat kerk is (die 
woord kerk beteken: van die Here 
wees) kan ek dus eintlik slegs vra: 
Here, wat wil U hê moet ek doen... 
wat verwag... wat. vra U van my? 

Tog kon ons praat onder hierdie tema 
Soos dit gestel is, want dit wil hierdie 
situasie teken: 

Tussen gelowiges, 'n gemeente wat 
al vir baie jare aan die Here behoort, 


WAT VRA DIE JONGMENS 
VAN 
DIÉ KERK 


en Hom al baie jare dien, wat dan ook 
deur die jare heen hierdie diens op 'n 
bepaalde wyse verrig 'het, en daardeur 
dan ook aan die kerk 'n bepaalde ge- 
stalte gegee 'het, tussen hierdie mense 
staan die jongmens op en hy doen be- 
lydenis van sy geloof, op grond van 
wat hy geleer is, en vanuit sy jeugdige, 
sprankelende en besielende erns en 
ywer vir die 'Here, vra hy iets van hier- 
die liggaam wat gekristaliseer het... 
om hom te sien, te verstaan... om 
hom te gebruik, want hy wil saam- 
werk... om ook na hom te luister. 

By enige gebou het mens daardie 
soort materiaal wat eers vloeibaar was, 
maar daarna kliphard word, onbuig- 
baar, onbeweeglik. Dit moet daar wees. 
Hier dink ons aan die water en sand en 
klip wat met die sement gemeng word 
om die fondament te vorm. Maar in 
dieselfde gebou moet ook materiaal 
wees wat die eienskap van elastisiteit 
besit, wat in sy beweegbaarheid en 
vloeibaarheid die gebou aanmekaar 
hou. 

Dit is wat met hierdie onderwerp be- 
doel is... toe ek as jongmens bely- 
denis van die geloof afgelê het, het ek 
iets verwag van hierdie kerk, iets ge- 
vra... toe ek as jong ampsdraer be- 
vestig is... toe ek as jongdogter my 
kragte by die N.H.S.V. kom inwerp 
het... het ek iets gesoek... 

Wat mens nie gevra het nie, dit het 
mens dikwels wel gekry: 

die onbuigbare selfsugtige gesind- 
heid van mense wat reken dat 
hulle die kerk 'bou... 'n gesind- 
heid wat net barste en lekplekke 
veroorsaak. 

die koue en belanglose en daarom 
neersienende gesindheid van die 
selfversekerde en selfverheerliken- 
de gelowige, wat nie kan praat 
behalwe oor wat hy alles gedoen 
het nie, en wat nie kan luister be- 
halwe na homself nie, en daarom 
'n smoorklep is op enige vuur en 
ywer wat nog in 'n gemeente kon 
ontbrand. 

die pyn en die seer en soms die 
ongeneeslike wonde wat aange- 
doen word deur sovele wat onder 
die vaadel van lidmaatskap van die 
kerk, hulle as christene op die 
voorgrond druk, maar wie se lewe 
rondom huis en haard, beroep en 
ontspanning... mense wie se lewe 
in die wêreld die Naam van Chris- 
tus oneer aandoen, en deur hulle 
halfhartige of geveinsde dissipel- 

skap menige jong kind en jong- 
mens laat struikel. 

Uit die gesprekke het dit duidelik 
geblyk wat die jongmens vra. Wat pro- 
minent na vore gekom het is die gerigt- 
heid van die kerklike opsig met betrek- 
king tot die jeugdige lidmaat. Daar is 
die gevoel dat die opsig en toesig, 
soos beoefen deur die ampsdraer oor 
die algemeen nie op die jongmens gerig 
is nie. Solank as wat die ouers in die 
huis was, is dit voldoende. Daar is 'n 
belangeloosheid t.o.v. die aktiwiteite 
van die jeug, sy vordering in sy studies 
of werk, sy lief en leed... daar word 
soms nie eers gevra na die res van die 
familie nie. 

Ons as ampsdraers kan maar gerus 
hierna luister. Hulle is mos ook lidmate 
van die gemeente. En as hulle vanweë 
hulle menige bedrywighede... dis 
klasloop, nêi sleep, sport... nie tuis 
is nie, doen in elk geval navraag... of 
probeer vir die volgende geleentheid 
gerus maar 'n afspraak reël. Dis mos 
lekker om met die jongmens te gesels. 


(Word vervolg) 





ONS LAAT ONS KINDERS VRY? 


Baie ouers sê: Ons laat ons kinders 
vry om self te besluit of hulle bely- 
denis van die geloof wil doen. Dit is 
natuurlik 'n groot leuen. Elke ouer kies 
en dra 'n bepaalde gedragspatroon aan 
ons kinders oor. Daar word in 'n gesin 
gebid of nie gebid nie. Die opvoeding 
is dan ook vaak beslissend vir die kind, 
of geloof en kerk vir hom iets te sê 
of niks te sê het nie. Dit is ons enorme 
verantwoordelikheid vir die geestelike 
welsyn van ons kinders. 

Hervormd Weekblad 








AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
lanadurig ook vir alle nier en 
blaas kwale en ook vir aambeie. 
Slegs R3,50 k.m.b. geen gekruisde 
posorder asb. 
TJEK MET KOMMISSIE 10c. 


Regstreeks van Mev. R. Muller, 
Pk. Krugerspos, 
Lydenburg. 





VIR OUER EN KIND (3) 


Die derde en laaste groep tekens 
wat ons kortliks gaan behandel is 
a) die plakkers wat dwelmmiddels pro- 
pageer en b) die plakkers met seks 
as tema. 


5, Plakkers wat dwelmmiddels pro- 
gageer 


Hier het ons egter so 'n magdom 
van tekens (advertensies) dat ons 
slegs in die algemeen oor die plakkers 
kan gesels. Daarby moet ons sê dat as 
gevolg van adventensie-vernuf daar 
seker nog baie tekens is wat ons nie 
ken nie. Hierdie tekens vind mens 
amper op seker die mees ondenkbare 
plekke. Daarmee bedoel ek nie dat 
hulle goed versteek word nie, inteen- 
deel hulle is soms so opvallend dat ons 
hulle party keer nie eers meer raaksien 
of as alledaags beskou, sonder om 
werklik daaraan te dink watter bood- 
skap of advertensie hulle wil uitdra. 
Hierdie teken is so maklik bekombaar 
dat baie kinders dit selfs op hulle 
fietse en skooltasse plak. En dit is juis 
uit hierdie veralgemening dat die 
dwelmslawer en 'bandeloses munt 
slaan om dwelmmiddels te bekom of te 
verkoop, terwyl die gewone man op 
straat, onbewus van wat eintlik ge- 
beur, toekyk. 


Daar is natuurlik verskillende dwelm- 
middels waaraan mense verslaaf is en 
raak, om nie eers te praat van al die 
pille en medisyne waaraan 'n mens 
verslaaf kan raak, sonder dat dit die 
bedoeling is. Om terug te keer tot 
dwelmmiddels en hulle ,,onderwêreld- 
se woorde”; let ons net op enkele baie 
bekendes; 


a) Seker die bekendste van almal is 
dagga wie se ,,handelsnaam” in die 
dwelmmiddelwêreld bekend staan as 
,grass” en volgens ds. Hugo beteken 
,keep off the grass” nie net dat jy met 
die paadjie langs moet loop nie, maar 
ook dat dit die smokkelagent ('n 
,pusher” of ,,pedlar”) klankloos in 
kennis stel dat hy hier 'n afsetgebied 
kan hê. (Is dit miskien hoekom die 
bordjies nie meer deesdae op Kerkplein 
in Pretoria opgemerk word nie?) Ver- 
der simboliseer die twee hande wat 
groen blare toe rol met die opskrif 
Rol your own” ook gewoonlik 'n 
dagga sigaret of ,zol”' simboliseer. 


b) Wanneer ons 'n plakker sien met 
onder andere die woorde ,,Be a NARC"” 
of net ,NARC” daarop dan kan ons 
met redelike sekerheid aanneem dat 
dit slaan af op verdowing (bedwel- 
ming) of seksuele afwyking. ,NARC"” 
is dikwels die afkorting vir onder an- 
dere narcosis. Die Afrikaanse woord 


TEKENS 


SOOS WOLWE 
IN SKAAPSKLERE 


hier is narkose en dui op tydelike ver- 
dowing en so het ,NARC'"-plakkers 
ook die vermoë om onder andere 
dwelmmiddels te adverteer. 


Ds. Wessel Swart 


c) lets wat ook baie gewild in die 
dwelmwêreld is, is die ,,trip -idee. 
Daarom word ook baie na die persoon 
wat onder die invloed van dwelm- 
middels is, verwys as iemand wat op 
'n trip” is of dit nou LSD of watter 
ander dwelmmiddel ook al mag wees. 


d) Die laaste groepie waarby ons 
stilstaan en wat ook onder dié hoof, 
laaste deur ds. Hugo behandel word, 
is die onbeperkte getal plakkers met 
blomontwerpe en daarom volstaan ek 
ook met sy opmerking dat: ,,Die blom- 
metaal het egter nog meer te sê: laat 
die jeug blomme afpluk en aan hulle 
liggame dra. Soos die blomme verlep, 
sal hulle persoonlikhede in die pop- 
klimaat geleidelik ook verlep.” So is 
die doel skynbaar onherroeplik verby 
dat blomme slegs die onskuldige ver- 
sierings in huise is, dat blomme troos 
bring by 'n siekbed, dat blomme die 
ongekende vreugde wil vertel, dat 
blomme simbool is van die skone en 
opregte liefde, dat jy dankie sê met 
blomme en dat jy afskeid neem met 
blomme en in jou diepste smart ook 
met blomme die laaste hulde by die 
geopende graf bring wanneer jy vir 
laas 'n paar verlepte blomblaartjies oor 
'n vergange lewe strooi. 


En so is daar ook ontdek dat in die 
mooiste blom die grootste ,gif skuil 
wanneer jy let op die gevaarlike he- 
roien van die papawerblom. En so is 
dit juis die blom, simbool van liefde, 
wat ons na die verderflike plakker met 
seks as tema lei. 


6. a) So het die jeugdiges van die 
kontra-kultuur met hulle hippie vredo' 
van love and peace' die woordjie liefde 
,verkrag' tot losbandige en ongebonde 
seksuele verkeer. Pas dus op vir die 
sogenaamde ,love-stickers' wat u dra 
dat u nie dalk onskuldig meedoen aan 
hierdie aftakelingsproses nie. 


b) Die blommetjie van die blomme- 
kinders (hippie) roep juis die wêreld 
toe dat hierdie draer daarvan iemand 
is wat trag om weer 'n natuurlike vry- 
mens (kind van die natuur) te word 
wat nie meer aan orde, gesag en name 
gebonde is nie. Daarom kry die blom- 
metjie so algemeen voorkeur op die 
seks-plakkers. 


c) Ons het reeds kennis geneem 
van die plakkers met die naam ,,NARC"” 
daarop. ,NARC" kan ook die afkorting 
wees vir ,NARCISM'. En nou word 
vertel dat ,,NARCISM” eintlik aan die 
Griekse mitologie ontleen is. Ds. Hugo 
skryf soos volg daaroor: ,,Narcissus 
was 'n mooi jong man en die seun 
van die riviergod, Kephisus. Toe hy sy 
spieëlbeeld in die water van 'n rivier 
sien, het hy op homself verlief geraak. 
Hy stel dit duidelik dat: ,Narcisme is 
'n verskynsel van 'n geslagtelike nei- 
ging waarby die eie persoon die voor- 
werp van begeerte is — 'n psigosek- 
suele infantilisme wat verband hou met 
ekshibisionisme of homoseksualiteit.” 

d) Kortliks kan ons ook kennis neem 
van die volgende banale plakkers wat 
geen verduideliking nodig het nie: 
,Kiss my badge” en die verskillende 
tongteken-plakkers simboliseer alleen 
maar sedelike losbandigheid en uitlok- 
king tot losbandige seks. Net so sim- 
boliseer die volgende syferkonbinasies 
69, 99 en 66, om slegs 'n paar te noem, 
abnormale seksdade. 

e) Ons leef ook in die tyd waarin 
daar 'n grootskaalse gelykskakelings- 
proses aan die gang is. Ook hier ont- 
breek dit nie aan vindingrykheid van 
plakkers nie en seker die bekendste 
van almal is die ,,unisex'”-teken. Wie 
van ons het nog nie 'n uithangbordjie 
gesien met die naam ,,unisex” daarop 
plus die salon of winkel se naam, waar 
adams en eva's dieselfde ,,treatment” 
ontvang (in die vorm van klere, ver- 
sierings, kapsels ensovoorts). 

Die ,,unisex”'-teken is egter 'n ronde 
sirkel met 'n streep deur wat die sirkel 
in twee gelyke helftes verdeel en om 
die teken se velle bedoelings so 'n 
bietjie te kamoefleur vir die gewone 
verbyganger op straat, word die teken 
in sy kwaad gesterk deur 'n oënskynlik 
onskuldige blommetjie daarop, te teken. 

Ds. G. J. Hugo skryf dat ,,Unisex” 
,...simboliseer die menslike persoon- 
likheid wat gehalveer word — helfte 
man en helfte vrou. Die vrou moet 
tipies man wees met slordige langbroek 
en ruwe houding — die man moet ti- 
pies vrou wees met lang hare, handsak 
en parfuumreuk'”. Francis Grim skryf 
weer in 'n publikasie ,,Gepoogde ver- 
kragting van Suid-Afrika” die volgende 
Oor ,unisex” (Geslagsgelykstelling): 
,die hoofaanslag van die vyand is om 
die natuurlike grenslyn tussen die ge- 
slagte af te takel... Een van my vrien- 
de was onlangs billik ontstoke toe hy 

DIE STRYD VAN DIE 
KERK IN KOMMUNIS- 
TIESE SJINA (3) 


DS. J. P. NAUDÉ 
1. INTERNE AANSLAG OP DIE KERK 


in die twee vorige artikels is be- 
skrywe hoedat die kommunistiese be- 
wind in Sjina deur middel van die Buro 
vir Godsdienstige Aangeleenthede en 
die sogenaamde ,,Christelike Manifes” 
die kerk op 'n eksterne wyse pro-kom- 
munisties beinvloed het. 


Hierdie aanval op die kerk was ver- 
sterk deur infiltrasie van kommunis- 
tiese agente in die geledere van die 
kerk. Hierdie agente was ondergronds 
lede van die kommunistiese party en 
het hulle in die openbaar by die lede 
van die kerk geskaar. Hulle het selfs 
teologiese opleiding deurloop sodat 
hulle die nodige vastrapplek in die lei- 
ding van die kerk kon verkry. Die 
kommunistiese party het na hulle as 
die party se ,,verborge krag” verwys. 


Hulle het 'n tweeledige opdrag ge- 
had. Ten eerste moes hulle vertroulike 
inligting in verband met die kerk en 
kerkleiers bekom terwyl hulle ook lei- 
dingaewende figure vir die party pro- 
beer wen het. Die tweede oogmerk 
was omself ou sendelinge en predi- 
kante te vervang sodat die bestuur en 
organisasie van die kerk in hulle hande 
sou val. 


2. BREINSPOELING iN DIE KERK 


By die bereiking van leiersposisies 
in die kerk, het die geinfiltreerde agente 
begin om die aktiwiteite van die kerk 
van koers af te dwing. Van hulle het 
byvoorbeeld die dosentegeledere van 
die Teologiese Seminarium in Peking 
binnegedring en die beoefening van 
teologie vervang met propaganda van 
die party se beleid. Dit het 'n inkrim- 
ping van studente getalle tot gevolg 
gehad wat op sy beurt tot die sluiting 
van die teologiese opleiding in Peking 
gelei het. 


As ampsdraers het hulle die kansels 
gebruik om die geloof in God af te 
breek. Slegs preke wat met die aardse 
en stoflike nood van die mens te doen 
gehad het, was gelewer. Enige ver- 
wysings na 'n transendente God, na 
die oordeelsdag aan die einde van die 
tye en na die wederkoms van Jesus 
Christus was skerp veroordeel. Daarby 
was die viering van die heilige nagmaal 
en weeklikse byeenkomste van vroue- 
lidmate tot niet gemaak. 


Die klem. op die prediking het voort- 
durend op wêreldvrede, patriotisme en 





KATEGESE 


Gedurende die laaste aantal jare het dr. H. G. v.d. Westhuizen hierdie rubriek 
in die Hervormer behartig. Elkeen wat daadwerklik belangstel in die kategese kon 
nie wag om die volgende maand se ,,Kritiek en Kommentaar op Geloofsleer” te 
lees nie. 


Na die verskyning van ons kerk se nuwe kategeseboeke het daar 'n stroom 
van kritiek gereën op die Raad vir Kategese. Nadat al die kritiek ontvang is, het 
dit gelyk asof die boekie weer sou moes verdwyn. Sistemateis, genadig en 
ongenadig het dr. v.d. Westhuizen begin om die kritiek te weerlê en te bespreek. 
Na beantwoording van al die baie vrae kan dit nie anders dat daar nou rus en 
vrede in die gemoedere moet heers nie. Nie alleen het hy die kritiek weerspreek 
nie, maar tussen die lyne deur ook vir ons elkeen aangedui wat kategese is en nie 
is nie. 'Met sy duidelike weerlegging van die kritiek, die opstel van ,,Geloofsleer” 
en al sy dienswerk op die gebied van die kategese, verdien hy alleen die hoogste 
waardering van die kerk. 


Nadat die stof rondom ,,Geloofsleer” gaan Iê het, moet hierdie rubriek in die 
Hervormer voortgaan. Die Raad vir Kategese het dit goed gevind om hierdie opdrag 
aan my op te dra. 


Dit is onmoontlik om altyd oor die kategese te skryf. Na al die artikels van 
dr. v.d. Westhuizen, my eie artikels, en artikels van ander predikante en lidmate 
in die Hervormer, is dit seker teen die tyd vir ons duidelik wat kategese is. Vir die 
volgende jaar of meer sal ons daarom slegs by uitsondering skryf oor die kate- 
gese, maar meer ons aandag bepaal by artikels met 'n kategetiese inhoud. Die 
artikels sal hoofsaaklik handel oor sake wat gewoonlik tydens ons kategese nie 
ten volle tot hulle reg kom nie. 


Ons be-oog om agtereenvolgens die volgende sake aan die orde te stel: die 
dienswerk van die gelowige, die prediking, die liturgie, die pastoraat, moderne 
teologie en kategese en die kerkwet. By laasgenoemde be-oog ons om veral 'n 
Ee uiteensetting te gee van die werk van die predikant, die ouderling en 

ie diaken. 


Hierdie artikels is nie net bedoel vir die katkisante en die kategete nie, maar 
vir elke iidmaat, net soos die hele Hervormer vir almal bedoel is. Dit wil dien as 
kategese vir die katkisante en tegelyk as voortgesette kategese vir hulle wat reeds 
belydenis van geloof gedoen het. 


'n Aantal sake wat polemies van aard is, sal noodwendig aan die orde kom. 
Dit sal nie die standpunt van die raad wees nie, maar van die skrywer self. Die 
gedagte is dat ons in ons eie gemeentes daaroor sal besin en miskien deur middel 
van hierdie rubriek tot groter duidelikheid en eenstemmigheid sal kom. 


Dat hierdie rubriek aan een persoon opgedra is, beteken nie dat ander lidmate 
nie meer oor die kategese en in verband met die kategese mag skryf nie. Artikels 
en briewe van ander sal steeds verwelkom word. 


M. J. Beukes 





naasteliefde geval. Tekste wat op hulle 
sigwaarde steun aan die kommunistiese 
propagandamasjien sou verleen, is by- 
voorkeur gebruik. Onder hierdie tekste 
tel byvoorbeeld || Thess. 3:10: ,As 
iemand nie wil werk nie, moet hy ook 
nie eet nie”, asook I Kor. 9:6: ,MWie 
spaarsaamlik saai, sal ook spaarsaamlik 
maai: en wie volop saai, sal ook volop 
maai.” 


Deur middel van waniterprestasie 
van hierdie tekste is pogings in die 
prediking aangewend om die geloofs- 
standpunte van die christen te laat 
versmelt met die politieke standpunte 
van die kommunistiese party. Deur die 
skynbare ooreenkoms tussen kerk en 
kommunisme na vore te bring, naamlik 
wie eet moet werk, is die korrektheid 
van die 'Marxisme ,,in die lig van die 
Skrif” beklemtoon. 

Die willekeurige uitleg van tekste 
soos hierbo aangehaal, het beteken dat 
die Heilige Skrif as instrument gebruik 
was om die beinspoeling in die hart 
van die kerk te voltrek. Preek op preek 
het verseker dat kennis van God deur 
misbruik van die Bybel vervang word 
met kennis van Marx en Lenin en die 
doelstellings van die kommunistiese 
party. 


3. THE THREE-SELF REFORM 
MOVEMENT 


Nadat die geheime kommunistiese 
agente hulle self in die geledere van die 
kerk gevestig het, het hulle binne die 
geledere van die kerk die ,,Three-self 
Reform Movement” gestig. Hierdie 
kommunistiese 'hervormingsbeweging 
het drie aksies in die kerk gepropageer, 

DOODSBERIGTE 


IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vermederende liggaam aan Sy verheer- 
likte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


VENTER, Jacob Barend. In liefdevolle 
aandenking aan ons geliefde ontslape 
eggenoot, vader en grootvader J. B. 
Venter. Ses jaar is al verby maar ons 
sal hom nooit vergeet nie. Ons mis hom 
elke dag. 


Sy verlangende eggenote, 
kinders en kleinkinders. 


Oaktreelaan 42, 
Hazelwood, 
Pretoria. 


JOUBERT. Ons dink met liefdevolle 
herinnering aan ons geliefde ouers wat 
van ons weggeneem is. Ons moeder 
en grootmoeder Charlotta Elizabeth ge- 
bore Roos op 29 September 1975. 

Ons vader en grootvader Roelof 
Christoffel op 6 Junie 1965. 

Ons inniae dank aan God vir hulle 
voorbeeldige lewe. 


Verlangende kinders, 
klein- en agterkleinkinders. 


Sunhill 32, 
Voortrekkerweg, 
Wonderboom-Suid, 
Pretoria. 


KRUGER, Annie (voorheen Coetzee, 
gebore Smit). In liefdevolle herinnering 
aan ons moeder, ouma en groot-ouma 
wat ons voorgegaan het op 15 Augus- 
tus 1972. ,Die Here is goed — sy 
goedertierenheid duur tot in ewigheid.” 


Kinders en kleinkinders 


Pretoria, Pietersburg en 
Potchefstroom 


Die Hervormer 

NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 


Ned. Hervormde Kerk 
van Afrika. 

IN MEMORIAM 
DOODSBERIGTE 


CAMPHER, Nico. Deur die dood van 
ons weggeneem my enigste broer Nico 
Campher op die 20ste Mei 1976. Ons 
gun hom die rus. 


Suster Martie 
en swaer Danie Britz 


Jacobus van Rensburgstraat 39, 
Roosheuwel, 
Klerksdorp 2570 


BOTHMA, Anna Catharina (Pattie). Dit 
het die Here behaag om van ons weg 
te neem op 20 Januarie 1976 ons dier- 
bare eggenote en mammie. Sy het haar 
lyding blymoedig en in stilte gedra. Ons 
dank die hemelse Vader vir so 'n voor- 
beeldige lewe. Haar plek is vir altyd 
leeg. Ons gun haar die ewige rus. 


Bedroefte eggenoot Willie, 
kinders Hansie, Anna, Alta 
en Daleen 

Kafferboomstraat 1185, 

Mêregloed, 

Pretoria 


Amptelike Berigte 


BEROEPE PREDIKANTE 


Aangeneem 

Ds. L. J. Steyn van Rietspruit na Koe- 
doesrand. 

Ds. D. J. Claassens van Crosby na 
Sasolburg. 


Ds. P. J. de Beer in deeltydse hoeda- 
nigheid na Johannesburg-Wes. 


Bedank 
Ds. W. J. Steyn van Turffontein na 
Potchefstroom-Weermagkapelaan. 


Ds. N. J. J. v. Rensburg van Boksburg 
na Alberton. 

Ds. P. J. de Beer na Turffontein. 

Ds. C. J. A. Simpson van Durban-Suid 
na Johannesburg-Middestad. 


Ds. F. G. J. Loots van Virginia na New- 
lands. 





DIE LAASTE DINGE 


CO] Van bladsy 24 
Loutering 


Juis hierdie laaste tyd word geken- 
merk deur die verskyning van die anti- 
chris. Daarom is dit vir die gelowige 
'n gevaarlike tyd, wat geken, en waak- 
saam deurgebring moet word. 1 Joh. 
2:18. Dit is 'n tyd waarin ingetoë en 
nugter geleef moet word, om te kan 
bid. 1 Petrus 4:7. Ons leef in die ge- 
lade spanning van die groot gerig van 
God, in die moontlikheid en gevare van 
die beslissende eindtyd. Dit bring lou- 
tering: dit is, manlike standvastigheid. 
Lyding kom nie toevallig oor die ge- 
meente nie. Dis 'n voorproef van die 
gerig. Deur die koms van Christus is 
dit al die laaste tyd. Dit bring mee dat 
die gerig ook reeds plaasvind. Dis deel 
van die ontvouing van die drama van 
die laaste dae. Die gerig tref nie eerste 
die buitestaanders nie, maar die ge 
meente. 1 Petrus 4:17. Die gemeente is 
die naaste daarby betrokke. Daarom 
word dit in die gemeente eerste voel- 
baar. 


Opwekking 


Die dodelike gevaar vir die gemeente 
is dat dit die neiging het om in te dut. 
Die helfte van die gemeente wat onder- 
weg is, is besig om te slaap. Mat. 25:1- 
13. Daarom het die gemeente opwek- 
king — in bybelse sin! — broodnodig. 
Tyd vir onbenullighede en ledigheid is 
daar net nie meer nie. 


(Word vervolg) 

TEKENS SOOS 
WOLWE 


CO] Van bladsy 29 


klere vir sy kinders gaan koop het en 
moes ontdek dat die seunsdrag dui- 
delik vroulik is” terwyl die klere wat 
vir die dogtertjies getoon is, ondub- 
belsinnig en tradisioneel seunsdrag is.” 


,In sommige advertensies is mans- 
drag en damesdrag presies dieselfde. 
Selfs die haarstyle moet eenders wees. 
Dink aan die sielkundige invloed wat 
dit op die gedagtes van jong kinders 
moet hê wanneer die ,vaderbeeld' en 
die ,moederbeeld' so doeltreffend ver- 
berg word. So word die saad vir die 
sodomitiese en lesbiaanse wêreld ge- 
saai.” 


Daarom moet ons nie onverskillig 
teenoor hierdie amper ,,onskuldige” 
sonde — sirkel met die streep deur 
staan nie, want hierdie selfe teken wil 
eintlik 'n hele streep deur ons geor- 
dende bestaan en in besonder deur die 
Bybelse '...man en vrou het Hy hulle 
geskape” (Gen. 1 vers 27c) trek. 


In hierdie reeks het ons tot sover 
seker nog nie eers die eerste sin van 
die inleiding op ,,klanklose taal” vol- 
tooi nie, want die ,,woordeskat” is ge- 
weldig groot. Hierdie reeks is nie 
geskryf om u te probeer interesseer of 
u nuuskierigheid te prikkel nie, maar is 
opgestel om u van die bedrygings uit 
hierdie oord bewus te maak. In die 
reeks is daar ook nie geprobeer om 
agter elke ,,klanklose woord" 'n vul- 
gêre gedagte te soek nie of om aan 
elke teken se stert 'n blik vas te maak 
nie. Dit is geskryf om u oë hiervoor 
te laat oopgaan om die naakte waar- 
heid te besef. 


lemand het by geleentheid vir my 
gesê: ,,Maar dominee jy soek met alles 
en almal fout en wanneer ek seker vir 
my meisie in Transvaal uit Natal 'n 
piesang stuur sal jy seker daaroor ook 
'n opmerking wil maak? Ek het ook my 
opmerking gemaak, nie omdat ek wou 
nie en nie soos wat hy gedink het hy 
my uitgelok het nie, maar omdat die 
piesang-beeld met die loop van jare 
byna een geword het met die Natalse 
rugby. Ja ek kon vir hom sê dat hy 
aan haar daarmee te kenne kon gee 
dat hy 'n vurige ondersteuner van die 
,banna-boys” was. Sy kon hom natuur- 
lik maklik getroef het as sy byvoor- 
beeld in Pretoria gewoon het; dan deur 
'n blou blommetjie met 'n rooi kolletjie 
daarin of slegs om 'n bloubul T-hempie 
op haar beurt aan hom te stuur. 


'n Embleem kan iets moois en goed 
wees maar neem gerus ds. Hugo se 
woorde in ag: ,,wees krities oor die 


inhoud en aard van gelukspakkies, 
gratis motorhaweplakkers, oënskynlik 
onskuldige modegrille en klere of ver- 
sierings wat u en u kinders dra. Want, 
al dra die jong seun of dogter hierdie 
teken en simbool onkundig oor sy be- 
tekenis, of al dra hy/sy dit welwetend, 
maar, nie om die betekenis nie, stel 
hulle hul bloot aan 'n ,brullende leeu. 
Nie alleen word hulle geassosieer met 
'n permissiewe gees nie, maar hulle 
kan die slagoffer van gewetenlose 
skurke word wat dink dat hulle dit dra 
om die betekenis daarvan.” 


Daarom moet u as ouers en u, jong- 
mense, eerder liewer oorversigtig wees, 
as om u kinders of uself dalk onnodig 
as die prooi van wolwe te stel — die 
oomblik van swakheid mag dalk on- 
verwags slinks uitgebuit word en een 
oomblik van onbedagsaamheid kan 'n 
mens se hele lewe verwoes. Teen 
hierdie tekens wat soos wolwe in 
skaapsklere rondloop, moet ons nie 
net waak nie, maar hulle ook beveg 
ter wille van behoud en ter wille van 
, n goeie naam wat beter is as goeie 
olie” 





KERK IN 
KOMMUNISTIESE 
SJINA 


7] Vervolg van bladsy 30 


naamlik self-regering, self-versorging 
en self-verbreiding. Die drie hervor- 
mings wat die kerke self moes naas- 
treef, het aanleiding tot die koppel- 
woord Three-self gegee. 


Die Sjinese Christene het hierdie be- 
weging entoesiasties gesteun. Hulle 
wou graag toesien dat die christelike 
kerk in Sjina inheems word en daarmee 
van westerse imperialisme bevry word. 
Die kommuniste het hierdie entoesias- 
tiese samewerking behendig in hul eie 
rigting gekanaliseer. Met behulp van 
hierdie beweging het hulle hul brein- 
spoelingstegniek voortgesit deur ses- 
Sies te reël waarin christene onder 
leiding van die geheime agente self- 
kritiek beoefen het op die aard en 
strewe van hul kerke. Die metodes wat 
aangewend was herinner aan die ,,sen- 
sitivity training” wat onlangs nog in 
ons eie land druk bespreek was. 


Tydens hierdie sessies was (Chris- 
tene daartoe gelei om in kort voorbe- 
reide toesprake hul kerke van impe- 
rialisme te beskuldig. Ter wille van die 
waardigheid was hierdie vergaderings 
in kerkgeboue gehou. Tydens hierdie 
vergaderings, wat op 'n beplande wyse 
afwisselend uit opruiende en dan weer 
kalmerende toesprake bestaan het, was 
die toehoorders egter aangehits om 
sprekers luidkeels toe te juig. 


Christene wat op hierdie werkswyse 
nog nie pro-kommunisties geword het 
nie, was aan effektiewer breinspoeling 
onderwerp. Hierdie weerspanniges was 
in groepe byeengebring waartydens 
hulle afwisselend aan geweldige hitte 
en bibberende koue blootgestel was. 
Dan was hulle weer in eensaamheid, 
deur gebruikmaking van flitsende ligte 
in selle, onderwerp aan dae van 1 uur 
en nagte van 36 uur elk. Daarby was 
hulle tydens hierdie proses verbied om 
te slaap nie. In hierdie donker selle, 
persoon se geestelike balans te ver- 
steur deur hom liggaamlik uit te put. 
Wanneer die geestelike balans eenmaal 
versteur is kon so 'n persoon geen 
weerstand teen hulle propaganda bied 
nie. 


Christene was na hierdie behandeling 
n6g weerstand gebied het, was in 
donker selle gewerp en met kettings 
aan die mure van die sel vasgekluister. 
Dikwels was die selle sê oorvol dat die 
gevangenes hulself nie kon uitstrek om 
te slaap nie. In hierdie donker selle, 
wat in die winter yskoud en in die 
somer soos warm bakoonde geword 
het, is die weerstand van gelowiges 
afgebreek — totdat hulle gebuig het 
onder die kommunisme of weens uit- 
putting die dood gesterf het. 


Hierdie breinspoelingtegnieke van die 
,Three-self Reform Movement” het 
bykans 'n hele volk se denkpatroon en 
waardesisteem in minder as een dekade 
doeltreffend verander. 


(Slot volg: Die toekoms van die kerk 
in Sjina.) 





UITSTAANDE RESENSIES ASSEBLIEF 


Daar is 'n lys van uitstaande resensies. Die tyd ontbreek om elkeen 
wat 'n boek vir resensie in Die Hervormer ontvang het, daaraan te herinner. 


Stuur die bespreking asseblief, of so nie, stuur dan die boek terug om 
dit vir iemand anders te stuur en te vra vir 'n resensie. 


Die uitgewers wag daarop. 

Joh. Dreyer 


-— 


ie bank van ulewe...en hare. 


In 'n wêreld van voortdurende verandering bly sekere 
waardes onwrikbaar konstant en geldend. Kundigheid, veiligheid, vertroue 
en diens. Dit is die ware bates van 'n verantwoordelike bank. 


(Geregistreerde Handelsbank] 





KMP 2001 


iselboom metdie Klopp 


'Bly wel an gered ner” 
“DE Mackenzié seVêipgids.. 





